Baga Biga: Puerta del Soleko kanpaketa, Twitterreko uneko gaia\nPuerta del Soleko kanpaketa, Twitterreko uneko gaia\nAldaketa politikoa eskatzen duen Puerta del Soleko kanpaketa nazioarteko 'mikroblogging' sareko hamar gaietatik lehena da.\nAtzo hasitako protestari jarraipena emateko Puerta del Soleko (Madril) kanpaketa espontaneoa Twitterreko gai nagusia bihurtu da nazioartean, #acampadaensol etiketaren bidez. Igandean 'Benetako Demokraziaren aldeko' manifestazioa abian jarri zuten Madrilen.\n17:20an 'hashtag' hori nazioarteko 'mikroblogging' sareko hamar gaietatik nagusia izan da. Espainia mailan, #spanishrevolution etiketa izan da nagusi; eta, #acampadaensol ere lehen hamarren artean dago.\nAtzo arratsaldean Espainiako 50 hiri baino gehiagotan egindako mobilizazioen ostean, jazoera gero eta garrantzi gehiago bereganatzen ari da, eta bere hazkundea Twitterren elur-pilota baten modukoa da.\nGero eta erabiltzaile gehiago mobilizazio horren alde dago, eta gai horrekin zerikusia duten 'tuit'ek nazioartean eragina izan dute 'trending topic' (uneko gaia) ere bihurtu direlarik.\nEtiketa horiei esker, Madrilgo Puerta del Solen kanpatuak daudenei laguntza heltzen ari zaie. Kanpaketa hori datorren maiatzaren 22ra arte iraungo du, hauteskunde egunera arte, hain zuzen. 'Hashtag' horren bidez elkarretaratze horrekin bat egin, zabaldu eta informazioa eman daiteke.\nPublicado por Iker Barrena en 19:26\neBayk eta Paypalek Google salatu dute informazioa ...\nSarea askatzeko deia egin du Sarkozyk Interneteko ...\nSarkozyk 'Sare libre' baten alde egin du G-8aren l...\nAmazonek gainezka egin du Lady Gagaren disko berri...\nef4ktur: Fakturazio elektronikorako software libre...\nGure seme-alabak Benedoko barnetegian ingelesa hob...\nBenetako Demokraziak PSOE eta PP gainditu ditu Twi...\nHauteskundeen emaitzak mobile bertsioan ere emango...\nEmaitzak berehala emango ditu eitb.com-ek bere mob...\nEmaitzak berehala emango ditu ere eitb.com-ek bere...\nTristan Nitotek, Mozilla Europako presidenteak, no...\nLinkedIn sare soziala burtsan sartuko da\n'eitb nahieran' ekainean iritsiko da Sarera\nGooglelen Android sisteman segurtasun akats bat to...\nTim Berners-Lee: 'Internetek giza eskubidea izan b...\nOsasun elektronikoa, informaziorako eta terapia eg...\nBankuek Sarean topatzen dituzte bezero leialenak\nBilbok nazioarteko aditu nagusienak bilduko ditu I...\nPuerta del Soleko kanpaldia, Twitterreko gai nagus...\nPuerta del Soleko kanpaketa, Twitterreko uneko gai...\n10 milioi jarraitzaile lortuta, Twitterreko erregi...\nNintendo 3DS kontsolarentzat 'Dead or Alive Dimens...\nPSN zerbitzua berriro martxan jartzen hasi da Sony...\nEguzki-energiazko hegazkina, aurreneko nazioarteko...\nPolitikariak hobeto komunikatzeko traje 'adimendun...\nBilbao Web Summit kongresuak webgunearen sortzaile...\nSonyk segurtasun-buru berri bat kontratatu du\nAlejandro Sanzek Twitter utzi du, jasotzen dituen ...\nFacebooken sortzailea bezala deitzen den lagun bat...\nGoogleren sistema eragilea duten Chromebook ordena...\n23.000 erabiltzaileek kontrako helegiteak, film ba...\nFacebookek erabiltzaileen datuak filtratu ditu hai...\nMicrosoftek Skype erosi duela baieztatu du\nGoogle Music zerbitzu berria martxan jarri du Goog...\nGooglek datozen egunetan jarri dezake martxan Goog...\nGooglek gaur jarri dezake martxan Google Music\nMicrosoftek Skype erosi nahi du 5.560 milioi euror...\nMouren adierazpenekin egindako abesti batek arraka...\nApplek Google gainditu du eta munduko markarik bal...\nPaperPhone-a sortu dute\nPlayStation Network berriro martxan jartzeko epea ...\nSonyk milioi bat dolarreko asegurua atera du datu ...\nSonyk beste miloika erabiltzaileren datuak ostu di...\nKontsola berria aurkeztuko du Nintendok 2012an\nSonyk PNS sareko zerbitzuak berriro martxan jarrik...


Bihar itxiko dute inauterietako kartelak bidaltzeko epea : Bidasoko Hitza\nBihar itxiko dute inauterietako kartelak bidaltzeko epea\nAurtengo inauteriak iragartzeko kartel bila dabil Irungo Udala. Bihar 14:00etan itxiko dute proposamenak aurkezteko epea.\nIazko inauterien amaieran bildutako irudia.\nAurtengo inauteriak iragartzeko kartel bila dabil Irungo Udala. Bihar (hilak 10) itxiko dute proposamenak bidaltzeko epea, 14:00etan zehazki. Amaia Kultur Zentroan aurkeztu daitezke lanak.\nIrabazleak 600 euroko saria eta 200 euroko accesita jasoko du. Aurkeztutako lanak 70×50 zentimetroko formatuan aurkeztuko beharko dira, eta bertan ondorengo testua sartu behar da: ‘Irungo inauteriak 2020, otsailak 20-25’.\nEra berean, inauterietako konpartsan parte hartuko duten eragileentzako subentzioak izango direla jakinarazi du udalak. Guztira, 20.300 euro banatuko dituzte guztien artean. Diru laguntza hauek eskatzeko epea datorren asteartean (hilak 14) itxiko dute. Hemen kontsulta daitezke baldintzak.


Udalak 164 eskabide jaso ditu, pandemiak eragindako enpresa txiki eta ertainentzako eta autonomoentzako laguntza zuzenak jasotzeko — Eibarko Udala\nUdalak 164 eskabide jaso ditu, pandemiak eragindako enpresa txiki eta ertainentzako eta autonomoentzako laguntza zuzenak jasotzeko\nDirulaguntza-lerro hau eskatzeko epea zabalik egongo da irailaren 30era arte. Kopuruak gutxienez 750 eurokoak izango dira, eta ostalaritzaren kasuan 3.700 euroraino irits daitezke. Jon Iraola alkateak animatu egin nahi ditu onuradun izan daitezkeenak eskabideak aurkeztera, "aukera ona" delako pandemiak haien negozioetan eragindako ondorio negatiboak konpentsatzeko.\nUdalak autonomoei eta enpresei pandemiak eragindako galerak konpentsatzeko abian jarritako azken laguntza-lerroak 164 eskaera jaso ditu orain arte. Laguntza hauek eskatzeko epea maiatzaren 11n zabaldu zen, eta zabalik jarraituko du irailaren 30era arte.\nBehin epea amaituta, Eibarko Ekonomia Garapen, Enplegu eta Berrikuntza Sailak ebatzi egingo ditu eskabideak eta oinarrietan jasotako baldintzak betetzen dituen eskabide bakoitzari kasuan kasuko diru-kopurua ordainduko dio.\nJon Iraola alkateak nabarmendu du autonomoentzat eta enpresa txiki eta ertainentzat bideratutako 750 eurotik 3.700 eurora bitarteko laguntza hauek oso “aukera ona” direla, “pandemiak negozioetan eragin dituen ondorio negatiboak konpentsatzeko”, eta dei egin die dirulaguntzen onuradun izan daitezkeen guztiei eskaerak formalizatzeko, oraindik ostegunera arte irekita baitaude.\nDirulaguntza hauetarako, Udalak 1.000.000 euroko partida bat jarri zuen, pandemiaren ondorio sozioekonomikoei aurre egiteko aurten onartutako Talka-Planaren barruan.\nHala, dirulaguntzen-lerro ezohiko hau Eibarko autonomo eta enpresa txikiei zuzenduta dago, eta baldintza da urteko negozio-zifraren zenbateko garbia 1.500.000 baino txikiagoa izatea, eta Covid-19ak kaltetuta egotea.\nLaguntza honen onuradunak dira Eibarren lokal irekia duten pertsona fisiko edo juridikoak, sozietate zibilak eta ondasun-erkidegoak, Covid-19ari aurre egiteko hartutako neurrien erruz kaltetuak izan badira. Laguntzen xedea da jarduerari eusteko likidezia ematea.\nDirulaguntzen Plan honetan bi lerro daude. Lehenengoa herriko establezimenduen titularrei aplikatuko zaie (ostalaritza-establezimenduak izan ezik), baldin eta negozio-zifraren zenbateko garbia 1.500.000 eurotik beherakoa bada eta 2020ko azken hiruhilekoan fakturazioa gutxienez % 25 murriztu bazaie aurreko urteko azken hiruhilekoarekin alderatuta.\nDirulaguntza hau Eibarren irekita dauden eta 2021eko urtarrilaren 1ean (egun horretan EJZn alta emanda) martxan dauden lokalen titularrei aplikatuko zaie. Diruz lagundu daitekeen gehieneko zenbatekoa 1.000 eurokoa izango da; horietatik 750 euro zenbateko finkoak izango dira, fakturazioa murrizteagatik, eta gainerako 250 euroak lokala errentan izanez gero.\nBigarren lerroa herriko ostalaritza-establezimenduen titularrei aplikatuko zaie, baldin eta negozio-zifraren zenbateko garbia 1.500.000 eurotik beherakoa bada eta 2020ko azken hiruhilekoan fakturazioa gutxienez % 25 murriztu bazaie aurreko urteko azken hiruhilekoarekin alderatuta. Eta, era berean, Eibarren irekita dauden eta 2021eko urtarrilaren 1ean martxan dauden lokalen titularrei aplikatuko zaie.\nGainera, adierazi behar da lerro honetan sartzen direla beste elikagai batzuen handizkako merkataritza, mota guztietako izozkiak, etab., jatetxeko zerbitzuak, kafetegietakoak, kafe eta tabernetako zerbitzuak (janariarekin edo janaririk gabe), jatetxeko zerbitzu bereziak, kafetegia eta kafe-antzokia, eta ostatu-zerbitzuak.\nBigarren lerro honetan eskariko emango den zenbateko finkoa 1.200 eurokoa izango da, betiere deialdiaren eskakizun guztiak betez gero. Gainera, deialdia argitaratzen den egunean terrazarik ez edukitzeagatik eta 2021. urte osoan ez jartzeko konpromisoarekin, beste 500 euro ordainduko dira. Eta lokala errentan edukiz gero, beste 500 euro emango dira.\nGainera, 2020ko martxoaren 14tik 2021eko ekainaren 30era bitartean beren ostalaritza-establezimenduetan Covid-19ari aurre egiteko ezarritako segurtasun- eta distantzia-neurrietara egokitzeko eta beren jarduerari eustea bermatzeko inbertsioak egin dituzten eskatzaileek, inbertsio horien kostuaren % 75eko dirulaguntza jasoko dute, eta gehieneko muga 1.500 eurokoa izango da, betiere baldintza batzuk betetzen badituzte.\nOstalaritzarako lerro honetako kontzeptu ezberdinengatik ematen diren laguntza guztiak batuta, gehienez ere 3.700 euro eman ahal izango dira establezimendu bakoitzeko.\nEkaerak elektronikoki egingo dira www.eibar.eus udal webgunearen bidez. Izapidea elektronikoki egiteko, ziurtagiri digital bat eduki behar da (B@K-Q, NAN elektronikoa, IZENPE txartela, etab.) Gainera, eskabidearekin batera, deialdiko oinarrietan —udal webgunean kontsultatu ahalko dira— zehazten diren agiriak aurkeztu beharko dira.\nUdal laguntzen lerro berri hau 2020an pandemiaren eta alarma-egoeraren ondoriozko murrizketek kaltetutako autonomoei, enpresa txikiei eta ostalariei emandako dirulaguntzei gehitu behar zaie. Zehazki, 2020ko ekainean 700.000 euroko zuzeneko laguntza-lerro bat esleitu zen, eta 500 autonomo eta enpresa txikik jaso zuten laguntzaren bat.


Segurtasun gabezia oraindik ere kezkagarria den arren, egoera hobetu egin da | Revista - Part 3\nLegeak zer ote dio?\nHaurrentzako jolastokietan ahalik eta ezbehar gutxien jazo dadin, segurtasun gaietan europar araudiak (UNE-EN 1176 eta 1177) hamaikatxo betekizun ditu xedatuak, ekipoek (zabu, txirrista, kulunka, etc.) eta materialek bete behar dituzten baldintzak, harrapatze-arriskurik izango ez duten zulo, hutsune eta espazio askeen dimentsioak, segurtasun distantzia eta altuerak, eroriko eta arropa zein ile-harrapaketarik ez gertatzeko babesak eta bestelakoak arautuz. Horiek ez ezik, jolaslekuetako estalpenen lodierak, instalakuntzen betebeharrak (zimendatzeari dagokionez, esate baterako), eragozpenik gabeko areak eta jolastokiaren geroagoko mantenua ere zehazki arautuak agertzen dira aipaturiko testuetan baina, dena den, arautegi hori ez da zertan bete: egun Frantziak bakarrik aplikatzen du. Kontua da, batez ere, obligaziorik sortarazi gabe, aholku gisakoak ematea; arau horiek lotesle izango badira, europar arteztaraua edo estatu mailako legeak eman behar dira. Espainian, agintariek aholku moduko horiek aplikazio librekoak izatea xedatu dutenez, horrek lege-hutsunea sortzen du: Andaluzia eta Galiziak bakarrik daukate haurrentzako jolastokien gaineko berariazko arauteria.\nHaurrentzako jolastoki akasgabearen dekalogoa\nKokapena: ibilgailuen trafikotik 30 metrora egon behar du, gutxienez, eta perimetro osoa bitarteko naturalen (zuhaiño, heskai edo palaxuak) edo artifizialez (horma, hesi edo sareak) bidez isolatua izango du, haurrak errepidera erraz irten ez daitezen. Hori baino hobeto: jolastokiak trafiko guneetatik urrutian kokatuko dira.\nMaterialak: zabu, kulunka, txirrista eta bestelako estrukturak ez toxiko, ez elektrizitate-eroale diren materialez fabrikatuko dira; material horiek, era berean, ez dira printzatuko eta ez zaie kaltegarri gerta daitekeen hondakinik askatuko. Seguru eta erresistentzia handikoak izan eta sendo itsatsirik egongo dira. Metalezko elementuen ordez trataturiko egur eta plastikozkoak ezarriko dira. Estrukturek ez dute izango, ahal den neurrian, ertz bizi edo irtenik, elkargune eta soldaduretan, bereziki.\ndenei zabalik: parkeak era guztietako bisitarien gozamenerako eratuko direnez, horien diseinuak mugitzeko zailtasunak dituzten erabiltzaileen premietara ere egokitu beharko dira. Ahal den heinean, ez jarri eskailerarik, ertz bizirik, gurpil-aulkientzako egokiak ez den zorurik edota premia bereziak dituzten haur horientzat egokituak ez dituzten jolas-biderik gabekoak. Izan kontuan kezkak eta premiak erabiltzailearen adinaren arabera ere aldatu egiten direla: jolas mota jakin baten altuerak, adibidez, bertan arituko den haurraren adina aintzat izan behar du.\nAzalera: azalera gogorren (hormigoia, harria) ordez, kolpe eta erorikoen motelgailu diren zoruak (kautxu eta material sintetikozkoak) ezarriko dira. Hondarrezkoak (onartzeko modukoak, beraz), aldian behin bete, mantendu eta zaindu behar izaten dira.\nBatetik besterako distantzia: aparatu edo jolas-estruktura bakoitzak bere segurtasun zona izango du, elkarren ondoko jolasetako erabiltzaileen artean talkarik jazo ez dadin.\nKontserbazio eta garbiketa: haurrentzako jolastokiak ahalik eta erabilera-egoera bikainenean mantendu behar dira. Horretan bereziki lagungarri gertatzen dira horrelako egituren kalitate handiko materialak, bandalismoaren eta klimatologia desegokiaren aurrean sekulako erresistentzia agertzen baitute. Horrelako guneetara animalien sarrera galaraziko da.\nMantenua: aldian-aldian ikuskaritzak egingo dira, aparatuen eta jolastokien mantenu egokia bermatzeko. Arriskurik sor dezaketen ekipoak lehenbailehen konpondu edo bertatik kendu behar dira. Instalazioak maiztasun egoki batez ikuskatzea da har daitekeen prebentzio neurririk hoberena.\nPertsona heldu arduratsuak: haurrentzako jolastokian haurrek olgetaz ahalik eta arrisku txikienekin goza dezaten, jolastokiko instalazio eta ekipoen kalitate eta kontserbazio egoera zaintzea ez ezik, haur horiek gurasoengandik jasotzen duten hezkuntza ere funtsezkoa da, errealitatean diren arriskuak aintzat har ditzaten. Parkeek pertsona zaharrak baztertu ordez, aukera eman behar dio, bertako ekipamenduek denetik eskainiko diolarik: atseden hartzeko tokiak, esertzeko aulkiak, itzalguneak, iturriak, paperontziak, etc.\nSeñaleak: ekipoak erabil ditzaketen haurren adina ez ezik, bertan akats edo txikiziorik aurkitu edo arriskurik hauteman ezkero nora jo edo zein zenbakitara deitu behar den ere argi eta garbi adieraziko da. Era berean, gertueneko osasun zentroen kokapena ere agerian ipiniko da.\nDiseinu eta koloreak: kolore eta forma erakargarriak dituzten jolasek haurren jarduera sustatu eta gaitasunen garapena bizkortzen dute. Zona ludikoak, beraz, erakargarri gertatu behar du.\nGurasoena ez ezik, haur txikien zaintzaz arduratzen diren helduen kontua ere bada prebentzioa. Haurrentzako jolastokian txikiek olgetaz ahalik eta arrisku txikienekin goza dezaten, jolastokiko instalazio eta ekipoen kalitate eta kontserbazio egoera zaintzea ez ezik, haur horiek gurasoengandik jasotzen duten hezkuntza ere funtsezkoa da, errealitatean diren arriskuak aintzat har ditzaten.\nJoan aurreko orrira: « Aparatu batzuek, funtzionatu ere ez\nJoan hurrengo orrialdera Oinarrizko jokamolde-arauak eta Konparaketako Taula »


Herri Gogoa diskoetxearen sortzaileetako bat izan zen Iñaki Beobide Agirrezabalaga (Zumaia, Gipuzkoa, 1934), eta euskal kantagintza berriaren hainbat disko grabatu zituen Donostiako estudioan. Jarrai antzerki taldean atzerriko antzerkigileen obrak euskaratu eta taularatu zituen, eta Ikuska liburu saila sortu zuen. ETBren sorreran ere parte hartu zuen. “Egin, betetzear zeuden esparruak jorratu, bultzatu, lagundu, bideak jarri”, horrela definitu du bere jarduna Beobidek.\nDiskogintzan aritu aurretik, euskara eta kultura sustatzen lan handia egina zen Iñaki Beobide, batez ere antzerkiaren arloan. Jarrai taldean hasi zen euskal kulturgintzan eragiten, 50eko hamarkadaren hondarrean. Talde hartan zeuden, besteak beste, Ramon Saizarbitoria, Xabier Lete, Arantxa Gurmendi, Juan Antonio Arozena… Euskarazko antzerkia berritzeko eta zabaltzeko kudeaketa lanean buru-belarri aritu zen hainbat urtez, eta, besteak beste, Antzez Taldeen Elkartea eta Antzerti aldizkaria sortzen lagundu zuen Beobidek.\nIñaki Beobide, 1982. urtean.\nSaizarbitoriarekin Gazte naiz atala sortu zuen geroago Zeruko Argia astekarian -Joseba Agirre ezizenez sinatzen zituen artikuluak-, eta, Ez Dok Amairuko kideekin zuen harremanaren ondorioz, Herri Gogoa diskoetxea sortu zuen, 1967an. “Gure denon arteko lotura euskaraz sortu nahia izaten zen. Kultura eta hizkuntza mailan ezin zen gehiago itxaron baldintza hobeagoen zain” (1). Geroago, Pako Miangolarraren laguntzarekin, grabazio estudio bat sortu zuen Donostian, eta han grabatu zituen euskal kantagintza berriaren hainbat disko esanguratsu.\n70eko hamarkadaren hastapenetan, Ikuska saila sortu zuen Jose Luis Alvarez Enparantza Txillardegi eta Luis Benito del Vallerekin batera, euskarazko liburugintzan eta hezkuntzan ere eragiteko.\nDurangoko Azokaren Argizaiola saria jaso zuen 2011. urtean. (Jon Hernaez / Argazki Press)\nEuskal Herriko Antzerkizale Elkartearen Antzerkizale saria jaso zuen 2010. urtean, eta Durangoko Liburu eta Disko Azokak ere bere Argizaiola saria eman zion 2011n.\nIñakiren alaba Olatz Beobide aktoreak jarraitu du antzerki tradizioa familian.\n(1) Jakin, 143. zenbakia, 2004


Bezos eta banitatea - Diario de Noticias de Navarra\nrikardo arregi 28.07.2021 | 00:17\nAskok mota guztietako metaforak, seinaleak eta ispiluak antzeman dituzte Jeff Bezos-en bidaian: gure jendartearen indibidualismotik hasita, gure eredu sozioekonomikoaren liberalismo basatiraino, munduko suntsitze prozesuan guk guztiok dugun erantzukizuna ahaztu gabe. Egia esan, iritzi-emaileak, zutabegileak, pentsalariak, artikulu labur zein luzeak idazten dituzten akademikoak eta ez hain akademikoak gero eta gehiago Babiloniako astrologoak bezalakoak dira (gara), zerua aztertzen zutenak etorkizuna zedarrituko luketen seinaleen bila, edo Erroma zaharreko apaizak, sakrifikatutako animalien erraietan geroak zer ekarriko igarri nahian.\nNik, gero eta eszeptikoagoa, ez dut metaforarik ez seinalerik ez ispilurik topatu, aitzitik, Jeff Bezos horren abenturan betikoa ikusi dut ("nihil novum sub sole", ezer berririk ez eguzkipean): aberatsen betiko banitate zaharra, besteon gainetik daudela erakutsi beharra, harropuzkeria; eta hori lortzeko langileen esplotazio ezaguna, Bezosek berak aitortua. Aspaldiko garaietan banitatea ase-tzeko Versailles edo El Escorial bat eraikitzen zuten, edo herriko parrokian kapera berezia senitartekoak bertan hilobiratzeko; gaur egun, espazioan hamar minutu igarotzea da moda; biharkoan, auskalo.\nEz dut ukatuko Bezosen balentrian indibidualismoa edo liberalismoa agertzen direnik (portzierto, zergatik ez ditugu berreskura-tzen liberalkeria eta bakoizkeria zahar haiek?). Hala da. Neoliberalkeriak itotzen gaitu. Zalantza gehiago ditut munduko suntsitze prozesuan erantzukizuna gu gu-ztiona dela esaten denean: guztiok erantzule bagara inor ez baita benetan erantzule. Aberastasuna ez bada banatzen, zergatik banatu behar dira orduan erantzukizunak? Amazonen zerbait erosten duenak, Amazoneko langileak eta Amazoneko jabeak ez dituzte ardura berberak, eta kontrakoa sinestara-zten digutenean, engainatzen gaituzte. Erantzukizunak mugatzen hastea preiazkoa da.


Albisteak - Hosteleryko\nGure denda online irekitzen dugu!\nBerriakBy Hosteleryko otsaila 5, 2020\nGure on line denda inaguratu berri dugu (www.hosteleryko-shop.com), gure bezeroek gaur egun merkaturatzen ditugun edozein produktu erosi ahal izango duten tokia. On line katalogoa 10.000 erreferentzia baino gehiagorekin osatua dago, familia eta marka desberdinetan sailkatuta. Plataforma honek eskaintza bereziak dauden atal bat ere badu, bezeroak kalitatezko produktuak ohiko prezioa baino askoz merkeago erosi ahal izango…\nPintxoen garapena Hostelery&Kon\nBerriakBy Hosteleryko maiatza 14, 2019\nHOSTELERY & KO, gero Valentzian aurkeztutako pintxoak grabatu ziren agertokia izan zen. AMSTEL ORO PINTXO TXAPELKETA, Euskal Herriko pintxo txapelketaren eskutik, eta PINTXOS EXPERIENCE jardueraren garapenerako, pintxoak lantzen dituzten sukaldari onenetako batzuk gure instalaziotan bildu ziren beraien lanak grabatzeko. Urtarrilaren 23 eta 24 ean, Veles e Vents agertokian izan zen txosten hezigarriko saia eta pintxos…\nHostelery&ko-tik… Eguberri zoriontsuak eta 2021 urte berri on!\nEskaintza TAKEAWAY produktuetan Hostelery&KOn.


Covid ziurtagiria derrigorrezkoa izango da bihartik gaueko aisialdi guneetara eta tabernetara sartzeko - Goierriko Hitza : Goierriko Hitza\nIñigo Urkullu lehendakariak esan du «ziurtagiria erabili ahal den espazio guztietan erabiltzea» duela helburu Eusko Jaurlaritzak; besteak beste, ospitaletara edo zahar egoitzetan bisitan joateko, gimnasioetan edo kirol jarduera egiten den beste espazio itxietan, eta ostalaritzako beste esparru batzuetan.\nLabi gaur arratsaldean Lehendakaritzan egin duen bileraren irudia. Argazkia: Irekia\nCovid ziurtagiriaren erabilera «erabili ahal den espazio guztietara» hedatu nahi du Eusko Jaurlaritzak. Hala jakinarazi du Iñigo Urkullu lehendakariak gaur arratsaldean, alarma egoera berrezarri ondorengo Labi aholku batzordearen lehen bileran.\nEAEko Auzitegi Nagusiari egin zion eskaeran jasotako lekuetan exijitzeaz gain, “espazio itxi guztietan eskatzeko” asmoa duela ere zehaztu du, batik bat, publikoa zutik badago. Baita gimnasioetan edo kirol jarduera egiten den beste espazio batzuetan ere, eta ostalaritzako beste esparru batzuetan. Ospitaletara edo zahar egoitzetara bisitan joateko ere exijitu nahi dutela adierazi du.\nAgindua bihar argitaratuko da\nGaur sartu da indarrean osasun larrialdi egoera Araban, Bizkaian eta Gipuzkoan. Aldizkari ofizialean ziurtagiria erabiltzeko agindua bihar argitaratzen den unetik, aurkezteko exijituko zaie herritarrei Eusko Jaurlaritzak baimena eskatu zuen lekuetan: aisialdirako jarduerak eta dantzarako aukerak eskaintzen dituzten lekuetan, hala nola dantzalekuetan, musika ikuskizunak eskaintzen dituzten aretoetan, musika tabernetan eta karaokeetan. III. taldean sartutako pub eta taberna berezietan ere eskatu nahi dute ziurtagiria, 22:00etatik aurrera.\nJatetxeei ere eragingo die neurriak: 50 pertsonak baino gehiagok jateko lekua dutenetan eskatu beharko dute. Araba, Bizkai eta Gipuzkoan azken 14 egunetako 100.000 biztanleko intzidentzia metatua 150 kasukoa baino handiagoa den bitartean eutsi nahi diote neurriari. Establezimenduen jabeen ardura izango da bezeroek dokumentua badutela ziurtatzea, eta paperean edo formatu digitalean aurkezteko aukera egongo da.\n«Larrialdi egoera hau aurrekoengandik desberdina da, eta hartu beharreko neurriak ere desberdinak izango dira», esan du Urkulluk. Azaldu du txertoa eta oinarrizko prebentzio neurriak direla une honetan eraginkorrenak, baina beste neurri batzuk ere ezarriko dituztela, adituek hala aholkatzen badute.\nGoizean azpimarratu du pandemia indarrean datorrela berriro, eta datozen egunetan (jaiegunak dira Hego Euskal Herrian), ospakizunik ez egiteko, ahalik eta gutxien bidaiatzeko edo seguru egiteko, ez pilatzeko eta une oro, barruan nahiz kanpoaldean, maskara erabiltzeko.\nLabin ere aldaketak\nAldaketak ere izan dira gaur arratsaldeko Labiren bileran. Eusko Jaurlaritzak goizean jakinarazi duenez, Jonan Fernandez ez da batzorde horretan egongo, eta Gotzone Sagarduik hartu du haren lekukoa koordinatzaile lanetan. Aurreko Labin Fernandez izan zen batzordearen ordezkari nagusia, baina urrian, osasun larrialdia amaitzean, utzi egin zuen zeregin hori, eta Trantsizio Sozialaren eta 2030 Agendaren zuzendari lanetan jardun da harrezkero.\nSagarduirekin batera, ondorengo hauek osatzen dute Labi: Iñigo Urkullu Eusko Jaurlaritzako lehendakariak, Josu Erkoreka lehendakariordeak, Olatz Garamendi (Gobernantza Publikoa eta Autogobernua), Iñaki Arriola (Lurralde Plangintza, Etxebizitza eta Garrioak), Jokin Bildarratz (Hezkuntza), Javier Hurtado (Turismo, Merkataritza eta Kontsumoa) eta Bingen Zupiria (Kultura eta Hizkuntz Politika) sailburuek eta Jose Luis Quintasek (Osasun sailburuordea).\nOsakidetza ordezkatuz, Maria Rosa Perez zuzendari nagusia izango da. Arabako, Bizkaiko eta Gipuzkoako ahaldun nagusiak ere bai; Ramiro Gonzalez, Unai Rementeria eta Markel Olano. Eta, haiekin batera, hiru hiriburuetako alkateak: Gorka Urtaran, Juan Mari Aburto eta Eneko Goia. Azkenik, Espainiako Gobernuko ordezkaria egongo da: Denis Itxaso.\nErlazionatutako edukiaDatuek gora egin dute berriz


Massillargues-Attuech - Wikipedia, entziklopedia askea.\nCanton of Anduze (en)\n44° 00′ 54″ N, 4° 01′ 27″ E / 44.015°N,4.0242°E / 44.015; 4.0242Koordenatuak: 44° 00′ 54″ N, 4° 01′ 27″ E / 44.015°N,4.0242°E / 44.015; 4.0242\nBoisset-et-Gaujac, Canaules-et-Argentières, Lézan, Saint-Nazaire-des-Gardies eta Tornac\n351 (%52.9) 311 (%46.8)\nMassillargues-Attuech (frantsesez eta ofizialki: Massillargues-Attuech) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 684 biztanle zituen.\n2007an Massillargues-Attuech udalerrian erroldatutako biztanleak 696 ziren. Familiak 276 ziren, horien artean 74 pertsona bakarrekoak ziren (25 bakarrik bizi ziren gizonak eta 49 bakarrik bizi ziren emakumeak), 95 seme-alabarik gabeko familiak ziren, 78 seme-alabak dituzten bikoteak ziren eta 29 seme-alabak dituzten guraso-bakarreko familiak ziren.\n2007an 370 etxebizitza zeuden, 292 familiaren etxebizitza nagusia ziren, 62 bigarren erresidentzia ziren eta 16 hutsik zeuden. 316 etxeak ziren eta 45 apartamentuak ziren. 292 etxebizitza nagusietatik 210 bere jabearen bizilekua ziren, 71 alokairuan okupaturik zeuden eta 10 doan lagata zeuden; 5 etxek gela bat zuten, 13 etxek bi zituzten, 43 etxek hiru zituzten, 95 etxek lau zituzten eta 135 etxek bost zituzten. 208 etxek euren parking plaza propioa zuten azpian. 135 etxetan ibilgailu bat zegoen eta 143 etxetan bat baino gehiago zituzten.\nMassillargues-Attuech udalerriko biztanleria-piramidea 2009an .\n2007an lan egiteko adina zuten pertsonak 450 ziren, horien artean 292 aktiboak ziren eta 158 inaktiboak ziren. 292 pertsona aktiboetatik 242 lanean zeuden (114 gizon eta 128 emakume) eta 50 langabezian zeuden (23 gizon eta 27 emakume). 158 pertsona inaktiboetatik 66 erretiraturik zeuden, 42 ikasten zeuden eta 50 "bestelako inaktibo" gisa sailkaturik zeuden.\n2009an Massillargues-Attuech udalerrian 272 unitate fiskal zeuden, 679 pertsonek osaturik. Pertsona bakoitzeko diru-sarrera fiskalaren mediana urteko 15.343,5 euro zen.\n2007an zeuden 37 komertzioetatik, 2 janari enpresak ziren, 6 bestelako produktu industrialen fabrikazioko enpresak ziren, 5 eraikuntza enpresak ziren, 8 ibilgailuen saltze eta konpontze enpresak ziren, 2 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 3 zerbitzu enpresak ziren, 2 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Massillargues-Attuech udalerrian 31 nekazaritza-ustiategi zeuden, 320 hektarea erabiltzen.\nLézan (2,1 km)\nTornac (2,5 km)\nBoisset-et-Gaujac (3,8 km)\nSaint-Nazaire-des-Gardies (4,0 km)\nSaint-Jean-de-Serres (4,3 km)\nCanaules-et-Argentières (4,3 km)\nCardet (4,5 km)\nRibaute-les-Tavernes (5,1 km)\nAnduze (5,5 km)\nSaint-Jean-de-Crieulon (5,9 km)\nBNF: 152548023 (data)\nOrriaren azken aldaketa: 25 martxoa 2021, 10:28.


Estatuko enplegu zerbitzu publikoaren enplegu politika aktiboen |\nUrteko plana enplegu-politika (PAPERAK) zerbitzuak ditu (ekintzak) eta programak (neurriak) egin diren enplegu politika aktiboen autonomia-erkidegoetako, estatuko funtsen bidez finantzatzen diren bitartean, erabakitako irizpide objektiboen arabera banatu lana eta Lan Gaietarako arloko batzarraren eta bere ekonomi baliabideak batera, baita egin beharreko jarduerak eta neurriak, dagokion eskumen-esparruan, norberaren Estatuko enplegu zerbitzu publikoa.\nLegegintzako Errege Dekretua 3/2015, 23 urrian, legearen testu bategina onartzen duen lan, Enplegu Sistema nazionalaren koordinaziorako tresna izango:\nEspainiako estrategiaren enplegurako aktibazioa artikuluan arautzen den 10.\nUrteko planak enplegu-politika artikuluan arautzen diren 11.\nInformazio-sistema enplegu-zerbitzu publikoek, informazio-sistema bateratua izango da. bateragarri batekin antolatuko den egitura informatiko, tekniko eta tresnaren inguruko informazioa txertatuko da, laneko bitartekaritza eta enpleguko politika aktiboen kudeaketan eta langabeziako babesa, enplegu-zerbitzu publikoek egiten dituzten Estatu osoan alegia.\nSistema horren bidez egiten diren zereginak modu egokian lan-bitartekaritza, oztoporik gabe, enplegu eskatzaileen erregistroa; horien atzetik jarduera trazabilitatea harremanetan enplegu-zerbitzu publikoek, ohiko estatistikak; kontratuen edukia komunikazioa, informazioa eta jakintza sortzen jarraitzea, besteak beste; enplegurako lanbide heziketaren kudeaketari, lanbide orientazioa eta lan ekimenen kontratazioa eta hobariak, bai eta jarduketen enplegu-agentziak.\nEbaluazioa ere egingo da, kontrola eta segimendua egiteko urteko aurrekontuetan funtsak erabiliz edo europako batasuneko Estatu justifikatzeko\nEnplegu-politika urteko plana 2018\nEnplegu politika, urteko plana 2019 (BOE)PDF: 6,10Mb\nEnplegu politika, urteko plana 2018 (BOE)PDF: 1,60Mb\nEnplegu politika, urteko plana 2017 (BOE)PDF: 1,60Mb\nEnplegu politika, urteko plana 2016 (BOE)PDF: 1,60Mb\nLegegintzako Errege Dekretua 3/2015, 23 urrian onartu zuen legearen testu bateratuak Erabiltzea.PDF: 422kb\nEnplegu politika, urteko plana 2015 (BOE)PDF: 1,63Mb\nEnplegu-politika urteko plana 2016 PDF: 5,63Mb\nEnplegu-politika urteko plana 2015 PDF: 5,9Mb\nEspainiako estrategiaren enplegurako aktibazioa 2017-2020\nEspainian, enplegu-politika aktiboak aurrera 2013 ondoren, Estrategia bat adostu zuten ildoetan oinarrituta, autonomia-erkidegoek enplegu - eta konferentzia sektorialaren baitan 11 apirila 2013. Pasahitza aldatzea enpleguko politika aktiboen irudian, eredu berria aldaketaren kudeaketa eta finantzaketa eredua dago, tresna juridiko inguruan antolatutako programak finantzatzeko beste esparru bat ezartzeko era zentralizatuan pentsatuta, exekuzio, kontrol - eta helburu jakin batzuk lortzera bideratuta, eta jarduteko lehentasunezko ardatz aintzat hartuta.\nEsparru berria jaso da, espainiako estrategiaren enplegurako aktibazioa 2017-2020 errege dekretuak onartua 1032/2017, 15 abendua.\nEstrategiaren xedea da zehaztea nola aktibatu behar Sistema Nazionala enplegu politikak (SNE) datozen urteotarako, printzipio orokor batzuk ezartzea, helburuak eta esparrua planifikatzea, gauzatzea, ebaluatzea eta finantzatzeko politika aktiboak lan merkatua.\nEEAE ebaluatzea 2014-2016\nEspainiako estrategiaren enplegurako aktibazioa 2014-2016 enplegu eskatzaileei arreta hobetzea ahalbidetu adierazleak eta lan-merkatuan sartzeko moduan, datu hauek adierazten dira:\nJasotako portzentajeak aurkitutako beste enplegu-zerbitzu publikoek buruz guztira lana eskatzen zen 38,4 ehunekotan 2013 al 48,29 ehunekotan 2016.\nLaguntza jaso duten gazteen portzentajea igo zen, lan-merkatua eta al ziren 19,8 ehunekotan 2015 al 22,6 ehunekotan 2016.\nZenbat eta aholkularitza zerbitzuak jaso dituzten enplegu eskatzaileen ekintzailetza bultzatzeko irudian, jarduera bat hasi dute, beren kontura 6 bikoiztu egin da hilabete igaro ondoren, 5,6% (18.690), 2014 bat 9,3% (21.895), 2016.\nBat 44,5 eskatzaileak amaitu, berriz ere 2016 prestakuntza-ekintza bat gai izango dira lana aurkitu artean 6 ekintza amaitu eta hurrengo hilabetean.\nPrestazioak jasotzen dituzten pertsonen gizarteratzea enplegu-zerbitzu publikoek bider handitu da 6 lau urtean orain bere tasa (sartzeko 1,22 ehunekotan 2013 al 7,26 ehunekotan 2016). Bakarrik 2016, 343.223 prestazioen jasotzaileen irudian jaso ondoren itzuli dira lan-merkatua zerbitzua jarri aurreko sei hilabeteetan.\nEmaitzak, EEAE 2014-2016 hobekuntza orokorra, espainiako ekonomiaren bilakaerari lotuta, onartu zenetik gaurdaino esker, gora egin 2.098.600 langile-kopuruak (388.500 adingabeak 30 urte), ez da murriztu 2.201.600 langabetuen kopurua jaitsi izana eta langabezia-tasa 9,55 puntu.\nBerria onartzeak, EEAE bat bete da erabakiak presidenteen konferentzian izandako 17 urtarrila 2017 alde egin duen aldirako berritzea 2017-2020 konferentzia sektorialaren baitan adosturik erabili eta Laneko kontuak.\nLan-prozesua, EEAE ondorio da, bai eta Gobernu arteko adostasuna eta gizarte-eragileekin autonomia-erkidegoekin baitzen, eta ez bakarrik lan egin, arlokako batzarretan eta batzordeetan lan Orokorrak Sistema Nazionala horretarako gaitutako lantalde bateko eskualdeekin gain, gizarte elkarrizketarako mahaiaren esparruan egindako lana talka plana.\nErrege Dekretua 1032/2017, 15 abenduan onartu zuen espainiako estrategiaren enplegurako aktibazioa 2017-2020.PDF: 1,08MB\nHutsen zuzenketa Errege Dekretua 751/2014, 5 irailean onartu zuen espainiako estrategiaren enplegurako aktibazioa 2014-2016.PDF: 130kb\nErrege Dekretua 751/2014, 5 irailean onartu zuen espainiako estrategiaren enplegurako aktibazioa 2014-2016.PDF: 739kb\nErrege Dekretua 1542/2011, 31 urrian onartu zuen Lana espainiako Estrategia 2012-2014.PDF: 1,4Mb


Irekia Eusko Jaurlaritza - Gobierno Vasco :: Lehendakariak Mexikon izan dituen bileretan egiaztatu du herrialde horretako erreforma energetikoak aukera handiak eskaintzen dizkiela euskal enpresei\nLehendakariak Mexikon izan dituen bileretan…\n\nLehendakariak Mexikon izan dituen bileretan egiaztatu du herrialde horretako erreforma energetikoak aukera handiak eskaintzen dizkiela euskal enpresei Iturria: Irekia\n\n\n\n\n\n\nIñigo Urkullu lehendakariak Mexikoko Energia ministroarekin izandako bileran egiaztatu ahal izan du Mexikoko Gobernu Federala bultzatzen ari den erreforma energetikoak aukera handiak eskaintzen dizkiela energia arloko euskal enpresei.\nLehendakariak Joaquin Coldwell ministro mexikarrarekin izandako bileraren ondoko balorazioan azpimarratu nahi izan du ministroak berariaz helarazi nahi izan diela esker ona euskal enpresei enpresok Mexikoko Gobernuarekin lankidetzan aritu direlako erreforma horretarako aholkuak emanez.\nBere aldetik, lehendakariak euskal enpresen zehaztasuna, nazioarteko izaera, betetze maila azpimarratu ditu, eta Euskadin energiaren politiketan bildutako esperientzia azaldu du.\nBeste alde batetik, Arantza Tapia Ekonomiaren Garapen eta Lehiakortasuneko sailburuak ere –lehendakariarekin batera dago Mexikon bidaia ofiziala egiten– egiaztatu du Mexikoko Gobernu Federala bultzatzen ari den erreforma energetikoak aukera handiak eskaintzen dizkiela energia arloko euskal enpresei, izan ere, ondo kokatuta daude herrialde horretan.\nLehendakariak herrialde aztekara egindako bidaiaren eremuan, Tapia sailburuak oso onuragarritzat jo du Pemex-ekin izandako bilera, izan ere, hor egiaztatu ahal izan dute bukatu egingo dela enpresa horrek hidrokarburoaren kudeaketan duen monopolioa eta merkatu hori beste enpresa batzuei zabalduko zaiela. Bestalde, Arantza Tapiak aurreratu du bihar Energiaren Batzorde Arautzailearekin eta Elektrizitatearen Batzorde Federalarekin bilduko direla zehatz-mehatz ezagutzeko zein izango den Mexikoko egoera energetiko berria arautuko duen araudia.\nIldo horretan, Arantza Tapiak azpimarratu nahi izan du Gobernu Federalak erreforma energetikoa arautuko duten 25 araudiak onartuko dituen unean bertan egiten ari direla bilera horiek.\nMEXIKOKO ENERGIA MINISTERIOREN ETA EUSKO JAURLARITZAREN BATERAKO ADIERAZPENA\nMexikoko Energia idazkariak eta Euskadiko lehendakariak elkarrizketak izan dituzte energia esparruko aukera eta interes komunen inguruan\nMexikoko Energia idazkari Pedro Joaquín Coldwell lizentziaduna eta Euskadiko lehendakari Iñigo Urkullu bildu dira Energia Idazkaritzaren egoitzan, Mexikoren eta Euskadiren artean egon litezkeen lankidetza-esparruen gainean hitz egiteko.\nBi gobernuen agenda ekonomikoek zertan egiten duten bat aztertu dute bileran, zehazki, Mexikoko Energia Erreformaren ezarpenari eta euskal ekonomiaren alderdi industrialari eta, batez ere, energetikoari erreparatuta.\nEnergia Erreformaren ezarpen-fasean gauzatutako ekintzak nabarmendu ditu Joaquín Coldwell idazkariak; esaterako, PEMEX enpresari Ronda 0 esploratzea eta ustiatzea esleitzea, lizitazioen lehen fasea iragartzea eta Petróleos Mexicanos enpresaren eta beste operadore batzuen arteko elkarketak, hala nola gutxi barru Erreformaren 25 araudi argitaratzea, energia garbien ziurtagiriak lortzeko arauak barne.\nMexikoko industria elektrikoaren eredu berriak bidea eman dio inbertsio pribatuari, energiaren sorreran eta merkaturatzean parte hartzeko. Halaber, energia berriztagarriak matrize energetikoan txertatzea erraztu du; hau da, zalantzarik gabe, arlo horietan aukera egongo da euskal sektore energetikoarekin eta industrialarekin lankidetzan aritzeko.\nEuskadikoa energia-sektore garrantzitsua da, energia (argindarra, gasa, lurruna eta petrolio findua) sortzeko eta banatzeko jarduerak ezaugarri direna. Gainera, bereizgarria da industria, ekipo-ondasunez hornitzen baititu jarduerok, eta aipagarriak energia-instalazioetarako ingeniaritza eta zerbitzuak.\nLehendakariak bileran azaldu du euskal energia-sektoreko enpresak nazioartean dihardutela eta beste herrialde batzuetara teknologia eta esperientzia daramatela.\nEuskal enpresek lantegiak ezarten dituzten herrialdeetatik nagusietako bat da Mexiko, eskaintzen dituen aukerengatik. Hain zuzen, bertako elektrizitate-eroaleen eta banatzaileen eta energia berriztagarrien sektoreak dira euskal enpresa gehien daudenak.\nBileran izan ziren, besteak beste, SENEReko Elektrizitate idazkariorde César Emiliano Hernández Ochoa dk. eta Energia Elektrikoaren Erabilera Eraginkorrerako Batzorde Nazionalaren zuzendari nagusi Odón de Buen Rodríguez ingeniaria, hala nola Iberdrola, Arteche Group, Ingeteam, Sener Grupo de Ingeniería eta Velatia euskal enpresen eta Energiaren Klusterraren ordezkariak.\nintervencion_tapia_valoraci... behera kargatu (8 MB)\ntapia_energia_inguruan_batz... behera kargatu (1 MB)\nlehendakaria_energia_idazka... behera kargatu (1000 KB)\nlehendakaria_energia_idazka... 20 MB\ntapia_energia_inguruan_batz... 20 MB


Reda eta Netoren abenturak - Kontuzdatos\nReda eta Neto: Datu pertsonalak zaintzen\nBaliabide didaktikoaren fitxa teknikoa\nIzenburua: Reda eta Neto: Datu pertsonalak zaintzen. Pribatutasunari eta datu pertsonalei buruzko ikus-entzunezko hezkuntza-baliabidea, 9 eta 11 urte bitarteko ikasleentzat.\nUrtea: 2010eko urtarrilaren 28a.\nAntolatzaileak: Datuak Babesteko Euskal Bulegoa (www.avpd.eus), PantallasAmigas (www.PantallasAmigas.net) ekimenaren laguntzarekin eta Eusko Jaurlaritzako Hezkuntza, Unibertsitate eta Ikerketa Sailaren aholkularitzarekin.\n2. Proiektuaren edo baliabidearen nondik norakoak\nFlash formatuko ikus-entzunezko zenbait animazio eta irakasleentzako gidaliburu didaktiko bat dira guztira. Gidak hainbat jarduera lagungarri eskaintzen ditu prestakuntza saioak diseinatzeko.\nHezkuntza materiala www.kontuzdatos.info web-orrialdean dago. Web-orrialde hori gazteei, nerabeei eta hezkuntza-komunitateari zuzenduta dago, eta datu pertsonalez ari garela, norberaren eta besteen bizitza pribatua babesteari buruzkoa da. Web-orrialde horretan hainbat proiektu daude eskuragarri: Kontua: … zeuk erabaki datua (15-17 urte) eta Teknologiak erabiltzeko nerabe eta gazteentzako eskuliburuak (9-11; 12-14; 15-17).\nBaliabidearen helburu behinenak honakoak dira:\nHaurrek ikastea zein balio handia duten haien datu pertsonalak eta besteenak, batez ere bitarteko digitaletan daudenak. Izan ere, datu horien bidez, identifikatu egin ahal baitituzte, haien gaineko halako edo bestelako irudia zabal baitezakete, eta hirugarren pertsonek haiengan eragina izan dezaketen erabakiak har baititzakete.\nHaurrek bereganatzea haien nahiz besteen datu pertsonalak modu kontzientean eta aktiboan zaintzen lagunduko dieten jarrerak.\nHelburua ez da adin horietako umeek datu pertsonalak babesteko gaitasuna emango dien ezagupen eta trebetasun asko ikastea.\nHelburua da funtsezko jarrerak ikastea, hau da, ikastea datu pertsonalek bizitza pribatuaren esparruan balio handia dutela, eta ikastea modu aktiboan eta arduratsu jokatzen informazio pertsonala kontrolatzeko esparruan.\nHaurrek jarrera berriak ikastea nahi badugu, komunikatzeko haien pare jarri behar dugu; horregatik, material honek haurren komunikazio estiloa hartzen du: pertsonaia eta ipuin klasikoen oihartzuna duten iraupen laburreko ikus-entzunezko baliabideak erabiltzen ditu, eta lineako (on line) eta lineaz kanpoko (off line) hainbat jarduera eskaintzen ditu. Gainera, familiaren parte-hartzea sustatzeaz gain, aurkikuntzaren bidezko ikaskuntza ahalbideratzen du.\n9 - 11 urte bitarteko haurrak: IKTak eta Internet erabiltzen hasten ari direlako.\nIkastetxeak: Lehen Hezkuntzako 4., 5. eta 6. mailetarako gomendatzen dira.\nFamilia: umeen heziketan ezinbesteko eragilea da. Haurrekin batera egiteko hainbat jarduera eskaintzen ditu.\n5. Pribatutasuneko edukiak\nAnimazio guztiek ideia bera dute oinarrian: oso garrantzitsua dela norberari buruzko informazioa kontrolatzea eta babestea, bai eta besteen datuak ere.\nANIMAZIOAK. Lau marrazki bizidun dira eta bakoitzak 2 minutu eskaseko iraupena du. Lau abenturen protagonistak Reda eta Neto dira (Izenen jatorria gaztelaniazko Red eta esan nahi beran duen ingelesezko Net hitzak dira). Abentura bakoitzak honako ideiak islatzen ditu:\nDatu pertsonal piloa duzu, eta zure irudiak ere garrantzi handia du\nZure datu pertsonalak zeure altxorra dira, babes itzazu\nZure datu pertsonal guztiak ez emateko eskubidea duzu\nZu ez zara inoren datuen jabe, baina zain itzazu zureak balira bezala.\nSAIOETAN ERABILTZEKO JARDUEREN GIDA. Animazio bakoitza ikusi ostean gelan egiteko hainbat gai proposatzen dira: taldean eztabaidatzeko nahiz linean (on line) edo lineaz kanpo (off line) gelan egiteko, eta aukera ematen dute benetako testuinguruan esperimentatzeko animazioen bidez helarazten diren ideiak. Gainera, familian egiteko moduko jarduera batzuk ere badituzte, lagungarriak komunikazioaren eta informazioaren teknologien esparruan haiek duten hezkuntza eginkizunaz jabetzeko eta sentsibilizatzeko; izan ere, eginkizun hori burutzeko, nahitaezkoa da haurrekin batera aritzea IKT kontuetan.\nWEB-ORRIALDEA. Hezkuntza-material hau hezkuntza-komunitate guztiaren eskura egon dadin, denen eskura jarri da pribatutasunari eta datu babesari buruzko web-orrialde honetan: www.kontuzdatos.info; horrela, bai gelan bai gelatik kanpo erabil daiteke.\nOrrialde honetan animazioak eta jarduerak ikusteaz gain, fitxa teknikoa eta gida didaktikoa deskarga daitezke.\nHor jartzeak baditu abantailak: adin tarte bereko haurrei zuzendutako beste prestakuntza-proiektu batzuk ikus daitezke, eta beste adin tarte batzuetakoak ere bai. Horrela, irakasleak ikaskuntza-jarduera berriak egin edo konbinatu ditzake, eta abar.\n6. Haurrek egin behar dutena\nAnimazioak ikustea. Animazioak ikustea jarduera harkorra da. Horren ostean, beste jarduera aktibo batzuk egiten dira, eta istorioetako mezuek taldean parte hartzeko bidea ematen dute.\nGida didaktikoan datozen jarduera.\ntalde txikietan eta linean egiteko bilaketa eta esperimentazio jarduerak (haurrentzako web-orrialdeak eta sare sozialak, eta abar).\nlineaz kanpoko jolas-jarduera, datu pertsonalak erabiliz egiteko.\nhausnarketa eta eztabaidarako jarduerak talde egituratuan egiteko\nesperimentazio-jarduerak linean, familian egiteko\nhausnarketa-jarduerak lineaz kanpo, familian egiteko\n7. Ikaskuntzaren testuingurua\nHezkuntza formala, ikastetxeen eguneroko jardueren barruan txertatuta (tutoretzak eta abar). Irakasle batek eta ikasle talde batek hartuko dute parte.\nHezkuntza familiaren baitan. IKTen esparruan duen hezkuntza-eginkizunaz sentsibilizatu nahi da familia, seme-alabekin batera lineako eta lineaz kanpoko jardueretan parte hartzea bultzatuz.


Alfredo Hoyuelos: Haur eskoletako arima errespetatuz hauek berasmatu – Guraso.eus\nAlfredo Hoyuelos: Haur eskoletako arima errespetatuz hauek berasmatu\n2020-07-01\tguraso\tIruzkinik ez\nZerumugan seguru gisa agertzen den zerbait bada, hori ziurgabetasuna da. Konplexutasunaren ikertzaileek aspalditik hitz egiten dute horretaz, baina inoiz ez gaitu horren gertu urratu eta zeharkatu. Paradoxikoki, modu desberdinean pentsatu, sentitu eta jokatzeko aukera ere ematen digu.\nEdgar Morinen arabera, paradigma honetako pentsalari emankorrenetako bat (zentzu-esparru bat egituratzen duen antolaketa-sustrai bezala ulertua) ziurgabetasunezko ozeano batean gaude, ziurtasun-irla batzuekin. Eta hor surfean ibil gaitezke zalantzak nagusi diren uretan, ustekabekoaren zain egonez; izan ere, frantziar pentsalariarentzat, bizitzeak (eta ez bizirauteak) ziurgabetasunari etengabe aurre egitea suposatzen du, mundu honetan modu poetikoan bizitzeko aukerak izate aldera, maitasunak eta jolasak ematen dizkiguten ahalmenak erabat gauzatuz. Eta hortik gure burua berrasmatzea, inposatutako arau baten bueltan mugitzen den, kontrolatzailea den, eta sormenari, irudimenari edo jolasari behar adina ate irekitzen ez dizkion normaltasun berriaren ideia beldurgarri horretara jo gabea.\nUste dut hezkuntzaren eta eskolaren aukerak berrasmatzen ari garela. Ikasgeletara itzultzea zehazki nolakoa izango den ez jakiteak, Malaguzzik zioen bezala, aukera ematen digu handira pentsatu edo amets egiteko, ezagunetik, inertziatik, jada jakina denetik aldendu eta pentsaezina dena imajinatu ahal izateko. Artikulu hauetan haur-eskola berrasmatzeko moduari buruzko zenbait gogoeta aztertuko ditut, nahiz eta zenbait ideia beste hezkuntza-ziklo eta -etapa batzuekiko zeharkakoak izan daitezkeen. Galderak irekitzeko aukera dugu, erantzun azkarrekin ito gabe, eta eskola bat irudikatzeko ardura hartzeko, “Jakintsuek” dena nolakoa izan behar den esan aurretik, osasun irizpideetan bakarrik oinarritzea espero izan gabe , sare edo ehun askoz konplexuago batean oinarritzea , non gai gehiago txirikordatu behar diren galdera eta gatazken bertutea ez sinplifikatzeko. Eta jakinik, batez ere, zientzia ez dela objektiboa (zientzialari ezberdinen iritzi ezberdinek erakusten dute hori, baita iritzi ezberdinak dituzten pediatrek ere), baizik eta konnotazio eta presio ekonomiko, kultural eta ideologikoz josita dagoela. Santiago Albak proposatzen digu nola baliatu hutsune hau pentsatzeko, makina berriro martxan jartzea eragozteko, edo ez behintzat ordura arteko abiaduran eta ezagutzen genuen moduan.\nProposamenak egitea dagokigu, anitza izango den haur-eskola hori pentsatu eta amesteko begirada desberdinen parte-hartze aktibo ahalik eta zabalenarekin. Garrantzitsua da, halaber, amets egiteko egoera horretan sartzea, burua libre uzten dugun egoera horretan, neurologikoki hipofrontalitate-egoera batean, entzefaloa izugarri aktibatzen baita, gehiago asmatzeko eta gauzak ikuspuntu gehiagotatik aztertzeko. Hori gertatzen da denbora eta erritmoa lasaitzen dugunean, kairo xelebreak. Bataillek, gastua, xahutzea, eromena eta pasioa dakarren goresmen gisa izendatzen zuen hori. Edo Viveretek berriz jakinduria, lasaitasunaren eta intentsitatearen arteko komunio gisara.\nEta orain aukera hau dugu lehenbailehen erabaki beharra ez izateko. Bai, ordea, amets egiteko. Gero, lehentasunak zehazteko unea iritsiko da.\nBizi-testuinguru ez unibertsal honetan haur-eskolak imajina ditzakegu. Pluralean, eta ez modu unibertsalean. Bizitza aldi berean, testuinguruan egokitua, erlatiboa eta kokatua delako.\nEszenatoki honetan gogoeta batzuk aurreratzen ditut (pentsatzeko, sentitzeko eta ekiteko) eta galdera batzuk amets handi hori gauzatzeko.\nEsan bezala, hezkuntza-erantzunkidetasuna onartzeko unea da, larrialdiaren ideia gaindituko duten sinergia sortzaileak bilatzekoa eta, haur-eskolako hezkuntza-zerbitzuak orain arte bezala pentsatu dugunaz harago joan ahal izateko unea. Eskoletako ateak irekitzea gune edo eskola ez zentralizatuena izan daiteke, elkartasun-sareak, ulermen-sareak, enpatia-sareak, aukera-sareak eta testuinguru eta agertoki berriak behatzeko sareak dituzten eskolena. Eta berriro diot, eskola hezkuntza kopentsa dezaketen erakunde ugarietako bat delako, baina ez bakarra, ezta hierarkikoki garrantzitsuena ere.\nBai, aldi berean, beharrezkotzat jotzen dut haur-eskolaren identitatearen balio ordezkaezinak aitortzea. Maturana eta Varela biologo txiletarrek antolaketa eta egitura bereizten dituzte. Antolaketa erakundea benetan dena bihurtzen duena da, nortasuna ematen diona. Egiturak berriz, antolaketa hori argitzeko edo adierazteko moduak dira.\nNire ustez, hauek dira haur-eskola bezalako zerbitzu baten antolaketa-ezaugarriak, eta horiek ñabartu eta sustatu ditzakegu, zerbitzua berkokatzeko balizko berrasmatze bat traizionatu gabe:\nHezkuntza-izaera duen sare komunitarioa da. Eta hemen bere burua sortzeko (autopiesis), bersortzeko eta berrasmatzeko aukera gisa eratzen da.\nHezkuntza-proposamenekin esperientzia bat eskaintzen du, batzuk besteak baino hezigarriagotzat jotzen diren espazio eta denbora hierarkikoak bereizi gabe.\nOngizaterako agertokiak eraikitzen ditu (ondo egoteko), ahalmenak eta ehun hizkuntzak adierazteko, eta hezkuntza-eskubidearen alde egiten du jaiotzetik. Eta, era berean, jolaserako eskubidea lehen haurtzarotzat hartutakoaz harago azalduz.\nGizarte-harremanetarako leku bat da. Frantziako eskoletako ate irekitzean edo Allison Collins eta Austin Steele argazki galerietan ikusten ditudan irudi batzuek min egiten didate. Bertan, haurrak artifizialki bereizita eta lurrean margotutako kaioletan banatuta ikusten dira, elkarren artean harremanik izan ez dezaten. Eta hori gizakiaren desnaturalizazioa da, kontrolatzailea eta etikoki bidegabea.\nHaurtzaroko kulturaren ikerketa eta dokumentazio-eremu bat da, haurrek munduari begiratzeko eta zentzua emateko duten modua ikertzeko, mundua behatzeko duten modu poetikoa aztertzekoa elkartasun sare holistikoen testuinguruan.\nKartografia honetan, haurren, langileen eta familien eskubideen arteko elkarrizketa eta osagarritasuna garatzen da. Eta hemen, premia eta eskubide berriak agertzen direla ikusten ari gara, eta ezin ditugu hauek alde batera utzi, ez eta lehendik lehengo betaurreko zaharrekin behatu ere.\nZerbitzu politiko publikoa da, eta ez da haur-eskolako erabiltzaileentzat bakarrik pentsatua, herritar guztientzat baizik, zaintza-lana aintzat hartuta. Denise Najmanovichen ideia honek zaintzak behar dituen bizitza erdian jartzeaz hitz egiten digu, dikotomiarik gabe.\nArgentinako pentsalari berberak dio historia honetan eta une honetan garrantzitsua dela gogoratzea gizakiok lau zauri nartzisista ditugula. Lehenengoa kopernikarra da, bertan ikasi behar izan genuen Lurra ez dela unibertsoaren erdigunea. Bigarrena, darwinista, konturatzeko ez garela aparteko espezie bat, baizik eta tximinoen zuhaitz beretik jaitsiak garela. Hirugarrena freudiarra da, kontzientziaren nagusitasunetik atera eta inkontzientearen bertuteetan barneratzeko. Eta laugarrenak koronabirusa du izena. Naturaren zati bat gara, ez gaude bere gainetik. Pandemia honek umiltasuna berreskuratzeko aukera ematen digu, berriz ere ulertzeko egungo garapen-ereduak, zeinak hazkunde ekonomiko mugagabea oinarri duen, bioaniztasuna suntsitzen duela eta ekosistemak hondatzen dituela, planetaren edozein puntutan egiten dugun edozein astakeriak, ezinbestean, planeta osoan eragiten duela. Akats bat da geure burua suntsiezina dela sinestea, honek nagusitasuna esan nahi baitu, eta ez ulertzea natura barruan gauden beste izaki arrunt bat garela, gu ere “bios” garelako. Julen Rekondok dioen bezala, kutsadura koronabirusaren inpaktuarekin lotzen duten lehen ikerketak argitaratzen hasi dira. Ezer harrigarririk ez; izan ere, alde horretatik ebidentzia izugarria zen gaixotasun hau agertu aurretik. Airea garbiago balego, alergiak eta arnas gaixotasunak gutxituko lirateke, eta, beraz, birusek zailago izango lukete hedatzea. Aukera dugu gizaki antropozentriko gisa jokatzeari utzi eta prozesu naturalak alde bakarrez kontrolatzen dituen pertsona gisa hartzeari uzteko. Ez dugu pentsatu behar gizakia antolakuntza bizidunarekiko independentea denik, jarduera neoliberalen bidez bizikidetzako oreka dinamikoak hausten dituzten ekosistema naturalak suntsitzeko.\nEgoera honetan, ez dira gutxi eta ez kasualitatez COVID-19ari buruz gerra-metaforak erabiliz dabiltzanak: hainbat gobernuk aipatzen dute etsai bat dagoela kanpoan, borrokatuz garaitu behar dela, osasun-langileak, lehen lerroan dauden kronika honetako heroiak dira (bide batez, eskerrak eman nahi dizkiet pertsona bikain horiei eta aipatu gabeko beste askori), gu berriz herrikide eta herritar xume garenok bitartean lehen lerrotik urrats batera gaude, konfinatuta. Egunero zenbaki eta estatistika ikaragarri eta sinplifikatzaileak ere ematen dizkigute eta gerra irabaztetik gertu gaudela esan. Lizcanok esango lukeen bezala, gerrako metafora, norantza batean pentsatzen gaituen metafora bat da, gure ulermen gaitasun sistemikoa mugatzen duena. Beldurra da gizakiaren geldiarazten eta pobretzen duen emozio nagusia. Alba Rico filosofoak honako sinesmena aipatzen du: “Mendebaldekoek uste osoa genuen natura behin betiko kontrolatu eta garaitua genuela. Ezin dugu sinetsi OMEk berak ere ondo ezagutzen ez duen birus bat sortu daitekeenik, modu arraroan jokatzen duena, berehala eta eraginkortasunez borrokatu ezin dena. Natura behin betiko garaitu izanaren irudimenezko uste horrek, ez digu sinesten uzten naturak guk kontrolatu ezin dugun birus batekin mehatxa gaitzakeenik. Nahiago dugu sinestea, zerbait harrigarria baldin badago, gizakiak sortua dela. Uste dut horrek zerikusia duela gure arazoei hollywoodeko irtenbide bat, deus ex machina bat, protesi bat, irtenbide mediko edo teknologiko bat aurkitzeko mendebaldekook dugun eskubide eskuratu eta zalantzaezinarekin”.\nAldiz, koronabirusa gure pentsatzeko modu mekanizistaren beste ondorio bat da, beste behin ere, gure espezietik kanpo dagoela uste dugun planeta batetako gailur menderatzailea garela sinestearen ondorioa. Une honetan, lehenago izan ez bada, uler dezakegu ez dagoela besteak gabeko ni bat, nahiz eta orain Covid deitu. Eta Jorge Drexlerrek dioen bezala, guztiok osotasun batean inongoak eta aldi berean apur bat alde guztietakoak garela jakiteko aukera. Eta, horrela, haurtzaroaren eta naturaren arteko jatorrizko harremanaren aukerak argitu, sentsibilitate eta kultura ekologiko hori biziki tenkatuz. Ekologia, inguruan begiratzen ikastea, antropozentrismo sekularretik ateratzeko. Konpromiso hori, inoiz baino gehiago, saihestezina da, ikasitakoa alde batera ez uzteko.\nBideragarritasunen eta ikuspegi anitzen agertoki honetan, baina hartzen gaituen esparrua galdu gabe, identifikazio-zentzu hori galtzen ez duten haur-eskola berri horiek amesteko aukera sortzen da, askotariko egiturak asmatzen baditugu ere. Zalantzazko errealitate honetan, zerbitzu publiko honen forma heterogeneoak eta osagarriak pentsa ditzakegu, lanaren galera tragikoei, ERTEei eta antolaketa berriei lotutako hainbat behar eta eskubide bateratuko dituena, eta aliatu bat izan hazkuntzarako, antolaketa komunitarioan eta modu erantzunkidean egituratutako laguntza bat:\nOrain ezagutzen dugun antzeko egitura duen zerbitzua, jantokia eta siesta egiteko aukera eskainiz (nahiz eta nire ustez desegokia den haurrak instituzionalizatzea ikastetxeetan ordu gehiegi ematen badituzte, hori saiezteko baina beharrezkoa da orain familientzat ez dauden laguntzak eta neurri publikoak ahallbidetzea).\nOraingoek duten baino ordutegi malguagoak eta ez hain zurrunak izango dituen zerbitzua, telelanean lan egiten duten familia horien eskaerak eta eskubideak jasoko dituena; izan ere, familia horiek ez dute ez lasaitasunik ez ongizaterik lan-modu horiek egin eta seme-alabei arreta egokia emateko.\nFamilia-espazioen eta joko-esparruen aktibazioa. Esperientzia hori dagoeneko badago beste hainbat lekutan, eta funtsezkoa izango da zerbitzu honetan zalantza, eskaera edo emozio berriak izango dituzten familientzat. Eta bakarrik ez egoteko behar eta eskubidea ere dutenentzat . Partekatzeko eta laguntza-sareak sortzeko aukera. Aldi berean, familia-loturak eta hazteko moduak behatzeko laborategi bat ere bada, baita horiek nola lagun daitezkeen behatzeko gune bat ere.\nEdo, agian, familia batzuek, bakarrik sentitu nahi izan gabe, hazkuntzarako telebidelaguntza nahi izango dute, Najmanovitchek dioen bezala, distantzia fisikoa ez da banaketa soziala, ez dago erabateko isolamendua, gaur egun konektatuta egotearen bertutean bizi garela jakinda. Eta egoera hau inoiz baino gehiago bizi dugu. Eta hemen arrakala digitalari nola aurre egiten diogun ikusteko erronka egongo da, beharrezkoa den gizarte-ekitatea hautsi ez dezan. Eta konexio birtuala, aurrez aurre partekatzeko aukeraren ordezkoa ez izatea, nahiz eta noizbehinka etenaldian lotura-jarraitutasuna aurkitzeko aukera izan.\nBeharbada, etxeetako haurrak jasotzeko gai den zerbitzua, auzoa eta hiri osoa hezitzailetzat hartuta, Tonucciren amets horretan oinarritua, kalera bakarrik irtetera ausartzen ez direnei edo hori maiz eta kalitatez egiteko aukerarik edo lasaitasunik ez duten familiei arreta emateko\nBerrasmatze horretan, garrantzitsua izango da jakitea zein den zerbitzu baten erantzukizun publikoa, arrakala mehatxagarriena ezabatuko duena, aberats eta pobreen arteko arrakla. Eskola, nahierara ordaindu ahal izango duten boteretsuak, eta aurrez marraz dezakegun patu bat jasan dezaketen behartsuenen arteko arrakala. Eta ez naiz karitateaz ari, elkartasunaz eta ekitateaz baizik. Eta lehendik dagoen baina forma berriak hartu ahal izango dituen beste arrakala ere ekidingo duena, hau da, generoarena, non zaintza patriarkalki inposatuko zaion ia osotasunean eremu femeninoari. Berriro.\nIruzkinik ez "Alfredo Hoyuelos: Haur eskoletako arima errespetatuz hauek berasmatu"


Cómo hacer un Testamento en Euskadi | Basquelaw Abogados, Economistas y Asesores\n02/09/2015 /in Berriak, Noticias /by admin\nOHARRA: Artikulu hau aplikagarria da soilik 2015eko urriaren 3tik aurrera Euskadiko Autonomia-Erkidegoko auzotasun zibila izango dutenentzako, eta beraz, 5/2015 Legea, ekainaren 25ekoa, Euskal Zuzenbide Zibilari buruzkoa, erabiliko dutena. Zuen kasua ez bada, irakurri dezakezue gure artikulu homonimoa (gazteleraz).\nGuztiok dakigunez gero, Testamentua pertsona fisikoek gure oinordekoak nortzuk izango diren, idatziz, esaten dituzten dokumentua da. Horregatik, pertsona batek, bere bizitzan egingo duen dokumentu oso garrantzitsu bat da. Han, gure ondare guztien eta, ondorioz, pertsona haienaren norakoa mendean egongo da. Gure hurbilekoak, gure bikotea, gure familia edo gure lagunak bezala.\nHala ere, gure gizartean, badaude oraindik hainbat pertsona, une hau gehiegi atzeratzen dutenak, eta ondorioz, heriotzara heltzen direnak Testamentua egin gabe. Horregatik, BasqueLaw-en erabaki dugu dokumentu honen ezaugarriak hobeto azaltzea, batez ere, maiz herritarrak planteatzen dituzten duda gehienak argituz.\nGarestia da Testamentua egitea?\nEz. Aitzitik, hura, ondoren ikusiko dugun bezala, egitea nahiko errentagarria gertatzen da.\nNahiz eta hainbat modalitate gure eskubidean egon, notario-Testamentu Irekia (ohikoa) 38 eta 50 euroren artean kostatzen du, eta salbuespenezko kasuetan soilik kantitatea handiagoa izan daiteke.\nBeste aldetik, Testamentua ez egotekotan, kasu hoberenean (notarioaren aurreko oinordeko adierazpena eta zailtasunik gabeko ondorengotza) 150 eta 200 Euro bitarteko hurbileko kostua ekarriko du. Beraz, Testamentua egitea nahiko errentagarria da, ikus dezakegunez gero.\nNola egin daiteke Testamentua?\n14 urte baino gehiago izatea eta ezgaituta ez egotea, legeak inposatzen dituen eskaera bakarrak dira Testamentua notarioaren aurrean egiteko. Hura egiteko, nahikoa izango da bakarrik gure NAN-a ematea eta nola ondarea banatzea desiratzen dugun Notarioari azaltzea. Salbuespenezko kasurik ezean, lekukoak ez dira beharrezkoak Testamentua egiteko, baina ekar ditzakegu nahi badugu.\nBaita ere, eta pribatutasun handiagoa nahi badugu, aukera dezakegu gure Testamentua gutun-azal itxi batean Notarioari ematea. Hala ere, desabantail bat izango dugu: Notarioak Testamentua legezkotasunera estutzen den ezin izango duela egiaztatu. Beraz, legeak ez baditugu ezagutzen hura egitea ez da egokiena.\nAzkenik, Testamentua baliogabetu edo aldatu dezakegu nahi dugun aldi guztietan, mugarik gabe, gure gaitasun osoa mantentzen dugun bitartean.\nTestamentua Notariorik gabe egin dezaket?\nBai, posiblea da, nahiz eta, azalgu dugun bezala, komenigarria ez izan hura egitea. Geroago, gure oinordekoak protokolizatu beharko dute Testamentu hori baliotasuna izateko, notario-Testamentuko gastua gainditzen duen prozedura.\nHorrela, Testamentu Olografo bat egin dezakegu, idatziz, gure esku, eskumutur eta letrarekin, gure borondateak azaltzen. Halaber, gure Foru-Zuzenbide Zibileko Legeak Hil-Buruko Testamentua posible eginten du, hiru lekuko egokiren aurrean, ahozko eran eman daitekeena, hiltzeko arriskuan aurkitzearen kasuan.\nBa al dago limitaziorik Testamentua egiterakoan?\nBai, badago Senipartea, hau da, gure legeak gordetzen duen jaraunspeneko zatia, gure nahitaezko jaraunsleei (senipartedunak). Senipartedunak dira: seme-alabak edo ondorengoak, edozein gradutan; eta alarguna edo bizirik dirauen izatezko bikotekidea, horren gozamen-kuota dela bide, eta, betiere, beste jaraunsle-mota guztiekin batera. Zehazki, seme-alaba edo ondorengoen senipartea, kopuruari dagokionez, jarauntsiko ondasunen heren batekoa da.\nHala ere, lurralde batzuetan salbuespen batzuk bizirik jarraitzen dute:\nBizkaiko infantzonatuan edo lur lauan errespetatu beharko dira tronkalitateari buruzko arauak.\nGipuzkoan, legeak Baserriaren oinordetzaren antolaketa kontrolatzen du.\nArabako Aiara Haranean, senipartea ez dago, eta beraz ondarea libreki antolatu ahal da.\nEdozein kasutan, gure Abokatua edo Notarioa aholkatu ahal izango gaitu, gure borondatea lege existenteetara egokituz, testamentua egin baino lehen zirkunstantzia hauek kontuan hartzeko.\nOinordegabetzea posible da?\nGure Foruak ez du jaraunsgabetzea begiesten, baina bai Bazterketa: ondareak senipartedunen artean banatu ahal izango ditugu nahi dugun eran, bakarrik haietako bat aukeratu, gainerakoak aldenduz.\nBeraz, gure senipartedunak oinordegabetu nahi baditugu, soilik beste baten onerako egin ahal izango dugu. Adibidez, gure jaraunspen guztia eman ahal izango diogu biloba bati, guri gainerako senide guztiei saltatuz.\nZer gertatzen da Testamentua ez badut egiten?\nTestamenturik ez bada egiten, Legeak nahitaezko jaraunsleetako orden bat jartzen du, ondoren ikusten duguna, hain zuzen ere:\nOndorengoak (Seme-Alabak, bilobak, birbilobak…).\nEzkontide alarguna edo bizirik irtendako izatezko bikotea.\nAurrekoak (Aita, ama, aitona-amonak…).\nAlbokoak (Anai-Arrebak, ilobak…), laugarren graduaren barruan, odolkidetasunez zein adopzio bidez.\nAurreko guztiak ez badaude, Euskadiko Automia Erkidegoak.\nBeraz, Testamenturik ez badugu egin, gure oinordekoek hasi beharko dute “Oinordeko-Adierazpena” deitutako prozedimentua, non (zerrenda honen arabera) gure jaraunspena jaso behar duten pertsonak zehaztuko dira.\nZer gertatzen da nire ondareak nori utziko diodan argi ez badaukat?\nPertsona askoren aitzakia, Testamenturik ez egiteko, ez jakitea da bere ondareak nori utziko dioten. Baita ere, pentsatu dezakete ez daukatela hainbeste ondarerik, lehentasun bat bezala hartzeko. Bi kasuetan, Notarioek sinplifikatutako modeloak dauzkate, kontu hauek errazten dituztenak.\nModelo hauengatik, gehien erabiltzen dena, gure oinordea gure legezko ondorengoei ematea da. Honen bitartez, ez dugu Testamentua aldatu behar ezkontzen bagara edo seme-alabak izaten baditugu, kasu guzti hauek bere gain egongo direlako. Honela, bakarrik aldatu beharko dugu Testamentua senipartedun baten jaraunspena hobetzea edo antolamendu libreko partea hirugarren pertsona bati uztea nahi badugu.\nOndarerik ez badugu, arazorik ere ez dago, gure legeek gure ondareetako batzuen jaraunspenak egitea baimentzen dutenez gero, zeintzuk diren zehaztu behar barik.\nTestamentu bakarra egin dezaket nire bikotekidearekin?\nBai, Foru-Legeak baimentzen du bi pertsonak, bere ondare guztiak edo haieko batzuk, ukan dezatela tresna bakarrean, “Testamentu mankomunatua” bezala ezagutzen dena.\nGure ondareak bien heriotzara arte ez ditzatela bana hitzar dezaket?\nBai, posiblea da ere. Honetarako, Foru-Legeak hainbat aukera baimentzen digu.\nLehenik, Komisario bidezko Testamentua erabil dezakegu. Horrekin, boterea emango diogu gure ezkontideari edo izatezko bikoteari, behin hil gaitezenez gero, gure jaraunspena banatzeko. Honela, ziurtatuko dugu gure ondareak gozatu ahal izango dituztela beren heriotzara arte. Ondoren, seme-alabei banatuko dira.\nBaita ere posible da gure ondare guztien gozamen unibertsalaren gaineko legatua ematea gure ezkontideari edo bikoteari. Beren heriotzaren ondoren, oinordekoek jabetza osoa berreskuratuko dute.\nAzkenik, Aiarako Haranean bizi bagara, Senipartera lotuta ez egoteaz gain, egin ahal izango dugu botere osoko gozamenaren eraketa, gure ezkontideari edo izatezko bikoteari, ondareen antolamendua baimenduz.\nZer gertatzen da Testamentua eginda badaukat Kode Zibilaren erregelen arabera?\nKasu honetan, bi aukera ditugu:\nEzer ez badugu egiten, testamentuak baliozkoa izaten jarraituko du, baldin eta ez bada kontrakoa Lege berriaren eskaerekin. Normalean ez da izango, baina zalantzaren bat badugu, gomendagarria izango da gure Abokatuarekin edo Notarioarekin kontsultatzea.\nBestalde, beti izango dugu Testamentua aldatzeko aukera, hura Lege berrira moldatzeko, edo honek eskaintzen dizkigun aukera berrietako edozeinaz aprobetxatzeko.


Fermin Muguruzak zuzendutako dokumentalak emititzen hasiko da Al Jazeera\nAL JAZEERA DOCUMENTARY CHANNEL katea datorren astetik aurrera hasiko da emititzen herrialde arabiarren musikari buruz Fermin Muguruza musikari eta dokumentalistak zuzendutako seriea.\nNEXT MUSIC STATION (Hurrengo geltoki musikala) izeneko dokumental multzoa Muguruzak eta bere taldeak 2010. urtean zehar 9 herrialdetatik barrena eginiko bidaiaren emaitza da. 80 musikarirekin izandako topaketa 11 dokumentaletan islatzen da: Egipto I: Cairo, Egipto II: Nilo River, Marruecos I, Marruecos II: Casablanca, Libano I, Libano II: Beirut, Tunisia, Siria, Kuwait, Bahrein, Yemen eta Sudan.\nAl JAZEERAren dokumentalen katean, AL JAZEERA DOCUMENTARY CHANNEL, martxoaren 10etik aurrera hasiko dira emititzen seriea arabieraz. Apiriletik aurrera, berriz, AL JAZEERAk ingelesez duen AL JAZEERA ENGLISH katean emango dituzte. Muguruzak berriki azaldu duen bezala, NEXT MUSIC STATION serieko dokumentalek, herrialde arabiar horiek beraien musika eta musikarien bidez ezagutzeaz gain, egun hauetan zonaldea astintzen ari diren matxinadak hobeto ulertzeko balio dute ere.


Herrigintza eta estatugintza globalizazioaren aroan\nHerrigintza eta estatugintza globalizazioaren aroan –\nJule Goikoetxea Mentxaka (Donostia, 1981) filosofo politikoa eta irakaslea da. Ikertzaile gisa ibila da Europako eta Kanadako unibertsitateetan. Bere azken ikerketak Cambridgeko Unibertsitatean egin ditu. Ezaguna da bere ekoizpen teoriko eta literarioengatik eta hedabideetan egiten dituen kolaborazioengatik, esaterako Berrian, Diagonalen, eta EITBn. Gaur egun, ikertzaile eta irakaslea da Euskal Herriko Unibertsitatean.\nJarraian dagoen hitzartzea UEU eta Iratzar Fundazioak 2018ko uztailaren 10ean elkarlanean antolatutako “Herrigintzaren aro berri baterako begiradak” ikastaroaren mahaingurukoa da.\n“Garrantzitsua da herrigintzan, estatugintza edo naziogintzan pentsatzerako garaian bere ezaugarriak dauzkan aro global batean kokatzea. Tartean estatuaren pribatizazioa dago”\n“Herrigintzari perspektiba estatala ematen badiogu, makroa, demokratizazio prozesua ez litzateke etengo. Hurrengo urteetan herrigintzatik estatugintza egin beharko dugu, estatua pribatizatzen ari direlako”\n“Estatu erakunderik gabe ezin da herria birsortu Europan, aro global honetan. Herriaz hitz egitean zer datorkigu burura? Klase sozialak. Bestela homogenizatu egiten dugu herria, eta herria ez da homogeneoa. Nola birsortu klase sozial horiek Euskal Herri moduan?”\n“Demokratizazioaren estrategiaren barruan herrigintza eta estatugintzaren inguruan pentsatzean, ez dut zatiketa hori egiten: estatua VS herria, edo estatua VS gizarte zibila, zatiketa liberal hori. Niretzako estatua ez delako egitura, eta herria ez direlako eragileak. Estatua ez da esentzia eta metaketa, eta eragileak ez dira soilik estrategia eta kontingentzia. Estatua ez da unibertsaltasunaren haragitea, eta herria ez da horren instantzia partikular bat”\n“Demokratizazio prozesuetan eragile berdintsuek egiten dute estatugintza eta herrigintza. Are gehiago estatu propiorik formalki onartuta ez daukan herri batean”\n“Hemen dauzkagun erakunde estatalen (ogasuna adibidez, nahiz eta interbenituta egon estatu erakundea da) gaitasun politikoa gure esku dago hein handi batean. Zergatik? Estatu aparatuen eta zabalagoa den sistema politikoaren arteko erlazioen araberakoa delako herri batek daukan gaitasun politikoa. Zure estatu erakundeak daukazun herrigintzaren araberakoak izango dira”\n“Herritarrek ez badute estatugintzarik egiten ez dago demokratizaziorik”\n“Estatuak ez baditu herritarren aldarrikapenak errealitate sozial bilakatzen ez da demokratizaziorik ematen; baina era berean, estatuak ez badauka gaitasunik herritarren eskakizunak errealitate bilakatzeko, ere ez… Hemen askotan gertatzen dena da estatugintza espainiarrena dela eta herrigintza euskaldunena”\n“Zergatik desagertzen dira herriak historian zehar? Beren dimentsio objektibatua, alegia, beren dimentsio estatala, galtzen doazelako. Gaur egun Europan ez dago egitura estatalik ez duen herririk. Herri, zentzu politikoan. Beste gauza bat da oso erakunde ahulak izatea. Herri bat desagertzear badago gaur egun Europan ez dituen estatu egiturengatik da. Ez bakarrik, baina bai nagusiki”\n“Prozesu konstitutienteak herritarrak izanagatik ez dira feministak, eta feministak ez badira patriarkalak dira. Ezin da prozesu konstituziogile demokratikorik egon emakumeon ausentzia historiko eta estrukturala konpondu gabe”\nHerrigintza eta estatugintza globalizazioaren aroan Herrigintza eta estatugintza globalizazioaren aroan\ndemokrazia, estatugintza, estrategia independentista, euskal errepublika, Eztabaida nazionala, feminismoa, herrigintza, Herrigintza eta estatugintza globalizazioaren aroan, independentismoa, Jule Goikoetxea, prozesu konstituziogilea\nEstallidos, Patriarkatu Neoliberala, Privatizing Democracy, Tractatus. julegoikoetxea.academia.edu\n2 pentsamendu “[#EztabaidaNazionala] Herrigintza eta estatugintza globalizazioaren aroan”-ri buruz\njosu naberan 2022-01-17 14:42\nEta zer egin prozesu konstituzioegile ez-patriarkala iza dadin?\n“Zer EGIN?”, zioen Leninek…\nGaragarra 2022-01-19 23:09\nJosu, eta nik prozesu konstituziogile patriarkala nahi badut, zer? Eta sozialismoa ordez kapitalismoa nahi badut, zer?


"Lehenengo diskoa punkiagoa zen, eta hau, beharbada, ñoñoagoa" - Durangaldea - Anboto.org\n"Lehenengo diskoa punkiagoa zen, eta hau, beharbada, ñoñoagoa"\nMaialen Zuazubiskar 2019-10-08 14:24\nGanorabakuek seikoteak 'Maite eta Gorroto' zuzenean aurkeztuko du jaietan. ANBOTO Jon Arzubiagaz eta Aritz Maldonadogaz batu da, taldearen inguruan berba egiteko. Musikariek barre artean erantzun diete galderei. Bi hauez gainera, Borja Moronattik, Egoitz Uriartek, Ibon Berriozabalgoitiak eta Amaia Garmendiak osatzen dute taldea.\n'Maite eta gorroto' lana kaleratu berri duzue eta aldaketa nabarmena dago estilo aldetik. Zergatik?\nJon Arzubia: Lehen gitarra jotzen zuenak taldea utzi zuen; orduan, bateria jotzen zuena gitarra jotzen hasi zen, eta bateria kendu genuen. Ondoren, Aritz kajoia jotzen sartu zen, eta horrela irten zen soinu hori. Amaia batu zen gero, biolinagaz. Ez dakit sosoagoa den ala ez, baina hori da irten dena.\nAritz Maldonado: Horrela irten zen, pretentsio handirik barik. Ez da Mumford&Sons anarkistak izan gura genuela, ez horrelako ezer.\nJ.A.: Gainera, geroago eta traste gutxiago erabiltzea zen gure asmoa, anplifikadoreak eta horrelakoak alde batera utzita.\nZer dago 'Maite eta gorroto'-ren atzean?\nJ.A.: Ba, gorroto eta maite.\nA.M.: Bizitza bera da horrelakoa. Alde biak ditu eta guk ere berdina egin dugu. Lehenengo diskoan, letrak adarjotzaileagoak ziren, alde batekoak zirela esan daiteke. Orain, ostera, letrak horrela irten dira, eta lan honek bizitzaren alde bi horiek erakusten ditu.\nJ.A.: Lehenengo disko hura punkiagoa izan zen, eta hau, beharbada, ñoñoagoa. Musika estiloa aldatzeagatik izan daiteke.\nA.M.: Ñoñoa barik, letra aldetik iluna dela esango nuke. Musika askoz ere argiagoa da, eta badu argitasun bat gero letrek kentzen diotena.\nJ.A.: Letrak entzunez gero, beharbada bai, ilunagoa izan daiteke.\nTaldekide ia guztiek abesten duzue. Nola erabakitzen duzue nork abestu?\nJ.A.: Lehenengotan esan genuen letra egiten duenak abestuko duela. Kontua da Aritzek letra pare bat idatzi duela, baina ez du abestu gura izan. Orduan, niri tokatu zait horiek abestea, besterik barik.\nKororen bat egiten ei du.\nJ.A.: Zuzenean ikusi gura nuke.\nA.M.: Nik entzuleen mesederako ez dut abesten. Diskoa entzuten duenak ondo eskertuko du nik abestu ez izana. Baina, bai, batek baino gehiagok abesteak jokoa ematen du. Nik kanpotik bizi izan dut Ganorabakuek, eta beste ukitu bat ematen dio hainbeste abeslari izateak. Izaera ematen dio, horixe da Ganorabakuek. Denon arteko zerbait.\nJ.A.: Ez daukagu finkatuta zein den abeslaria, eta jendea harritu egiten da horregaz. Horrela, zerbait desberdina lortzen dugu.\nAurreko diskoaren grabazioa nahikoa luzatu zen denboran. Kasu honetan, egun bakarrean grabatu duzue. Nola konpondu zarete?\nJ.A.: Ia urte eta erdian, horixe bakarrik entseatzen aritu gara.\nA.M.: Dena oso neurtuta geneukan, eskaleta eta guzti.\nJ.A.: Ez, ez da horrela izan. Abestiak banan-banan grabatzea pentsatu genuen, normalean egiten den moduan. Baina horrek denbora behar du eta bakoitzak bere bizimodua du. Beraz, zailagoa zen denbora ateratzeko. Orduan, dena batera grabatzea pentsatu genuen, eta ondo irtenez gero, horrela kaleratzea. Eta nahiko ondo irten da.\nA.M.: Guk ere ez genuen itxaroten. Denbora bat generaman abestiak entseatzen, eta ondo irteten ziren. Bueno, edo ezin genituen hobeto jo. Beraz, etapa bat ixteko, abestiak grabatzea erabaki genuen. Berez, abestiak grabatzea zen asmoa. Momentu hartan, ez genekien diskoa aterako genuen ala ez.\nDudak zenituzten diskoa kaleratzeko?\nJ.A.: Ez genuen asmorik CDa ateratzeko. Bueno, beharbada... Dena aidean, badakizu? Bakoitzak bere ideia izango zuen, baina ez genuen planteatu ere egin. Gero, CDa grabatu genuen eta nahiko kurioso dago. Diseinua-eta, nahiko elegante.\nA.M.: Emaitza bera entzun, eta gustatu egin zitzaigun. Ematen du oso serioak eta langileak garela, baina uzten diogu lekua inprobisazioari.\nBeraz, hori da diskoa zuen kabuz kaleratzearen arrazoia?\nJ.A.: Bueno, diskoa kaleratzea erraza da, eta, gainera, kaleratutako 250 aleak nahiko arin saldu ditugu. Momentu honetan, pare bat gelditzen zaizkigu saltzeko.\nA.M.: Nik gehiago ditut; kontzertu egunerako ditut gordeta. Erraza izateaz gainera, sinisten dugun gauza bat da. Geuk erabakitzen dugu dena, eta inork ere ez digu ezer agindu eta ez gaitu ezertan ere presionatu. Behin gure kabuz egiten hasita, geuk kaleratu eta geuk saldu ditugu. Bidea egiteko aukera bat da hori.\nJ.A.: Facebooketik idatzita edo gutakoren bati eskatuta. Baina, argi, bi daude eta!\nA.M.: Edo kontzertu egunean. Ale-kopuru mugatua egin dugu eta gehiago ez ateratzea pentsatu dugu. Zerbait berezia gura genuen, baina aukera galdu duenak internetetik (ganorabakuek.bandcamp.com) hartzeko aukera izango du.\nUrriaren 13an aurkeztuko duzue lana.\nJ.A.: Lana, berez, aurkeztuta dago. Abesti horiek ez dakit zenbat denboran ibili garen jotzen. Alde horretatik, beti joan gara haize kontra, eta beti egin dugu berdin. Ez dakit zerk huts egiten duen hor, baina abestiak kaleratzen ditugu. Jo egiten ditugu, eta nekatzen garenean, grabatu egiten ditugu. Orduan, sekula ere ikusi ez gaituenak zerbait berria ikusiko du. Baina, kontzerturen batera etorri denak, ba, txorrada berriren bat edo beste entzungo du.\nA.M.: Kontzertuak eman ditugu, baina ez asko. Beraz, urriaren 13ko kontzertua aukera bat da jendearetzat, eta animatu daitezela. Inoiz ere ez dakizu noiz izango den hurrengo kontzertua.\nHortik aurrera, ze asmo?\nJ.A.: Finkatuta, urriaren 13a daukagu, eta, aspaldiko partez, data horretarako gabiltza entseatzen. Gero? Ba, ez dakigu.\nA.M.: Oraingoz, lana amaitu arteko kontratua dugu hitzartuta; urriaren 13ra arte dago eta urriaren 14an edo 15ean erabakiko dugu.\nJ.A.: Gu elkartu orduko, hilabete pasatuko dela esango nuke.


'Naon Tokin' ikuskizunerako sei hitzordu : Oarsoaldeko Hitza\n'Naon Tokin' ikuskizunerako sei hitzordu\nDejabu Konpainiaren azken proposamena erabat berritzailea da, eta ikuslea, dramaturgiaren erdigunean kokatzen du. Sei emanaldi egingo dituzte.\nBiblioteka zenaren eraikinak hartuko du Djaburen azken lana. Argazkia: Ainara Lasa Perez\nEkainean aurkeztu zuen azken proposamena Dejabu konpainiak: Naon Tokin ikuskizuna. Orduan jende ugari gelditu zen harekin gozatzeko aukerarik gabe. Ikuskizuna emango du berriro konpainiak orain, zehazki, hilaren 9,10 eta 11n, eta 17,18 eta 19an. 50 minutuko iraupena du eta Errenteriako biblioteka zenaren eraikinak hartuko du, ekainean egin zuen bezala.\nNarratiba eszeniko berrien bilaketan sakontzeko nahitik abiatuta sortu zuela azken proposamena azaldu du konpainiak: «Ezohiko antzerki proposamena da eta ikuslea dramaturgiaren erdigunean kokatzen du. Interbenitutako eraikin publiko batean zehar ikusleak egingo duen bidaia bat da Naon Tokin. Atrakzio parke tradizionalen bertsio gaurkotua».\nSarrerak salgai daude asteazkenetik Dejabu konpainiak programatu dituen sei emanaldietarako, 8 euroan. Hemen eskura daitezke.


Antropometria - Wikipedia, entziklopedia askea.\nGarezurra neurtzeko tresna, ikerketa antropologikoetan erabilia 1910eko hamarkadan\nAntropometria giza gorputzaren neurri eta proportzioak aztertzen dituen antropologiaren adarra. Antzinatik sortu zitzaien zientzialariei giza gorputzaren neurriak eta haien arteko proportzioak ezagutzeko grina. Klasiko bilakatu diren proportzioak ere finkatu ziren, baina horiekiko desberdintasun handiak ageri dira arrazaren, pertsonaren eta batez ere, adinaren arabera, eta gaur egun jakina da neurrian eragin handia duela inguruneak. Dena dela, neurtu beharrekoa aldatzen bada ere, kasu batean eta beste batean erabiltzen den teknikak berdina behar du izan.\nOrriaren azken aldaketa: 1 iraila 2020, 04:34.


Txuri, Donostian irabaztera behartuta - Noticias de Gipuzkoa\nTxuri, Donostian irabaztera behartuta\nIzotz hockeya Talde gipuzkoarrak 5-2 galdu zuen Puigcerdaren aurkako 'play-off' eko lehen partidan\nm. tolosa 14.09.2020 | 00:57\nIñigo Domec. Argazkia: Ruben Plaza\ndonostia – Txurik Puigcerdaren aurkako norgehiagoka irauli egin beharko du Donostian (5-2). Talde gipuzkoarrak 2019-20eko titulua lor-tzeko play-offeko lehen partida galdu zuen kataluniarren pistan, eta datorren larunbatean irabazi egin beharko du, hirugarren partida jokatu eta txapela janzteko aukera izateko. Iñigo Domecen taldeak partida berdintzea lortuko balu, azken partida hurrengo egunean jokatuko litzateke.\nLiga berriro hasi zenetik lehen partida izan zen arren, bi taldeek intentsitate handiz jokatu zuten norgehiagoka.\nFinal honetan, aurreko denboraldian klubekin lizentzia zuten jokalariek soilik parte hartzea eskatu zuen talde gipuzkoarrak, baina Federazioak ez zion jaramonik egin, eta donostiarrek gogor sufritu behar izan zuten erabaki hori; izan ere, aurreko denboraldian Txuriko jokalaria izandako Luis Gimenezek sartu baitzuen Puigcerdaren lehen gola sartu. Ander Arraras-ek ere talde katalanean jokatuko du aurten.\nImanol Lasuenek partida berdindu zuen bigarren zatian, baina Ramon Morerrek eta Juraj Prokopek abantaila eman zieten berriro kataluniarrei (3-1). Azken zatian, Txurik aldea murrizteko gola egin zuen berriz Lasuenek (3-2). Puigcerdak, ordea, beste bi gol sartu zituen, talde gipuzkoarra hurrengo bi partidak irabaztera behartuz.\nTxuriren deialdia jokalari hauek osatu zuten: Lucas Serna eta Aritz Etxeberria atezainek, eta Gabor Matyas, Imanol Lasuen, Aitor Asensio, Geoffrey Gallagher, Borja Aizpurua, Eduardo del Molino, Luis Sokolov, Pablo Zaballa, Juan Hernandez, Alexander Stephenso, Jon Aizpurua, Patrick Fuentes, Joseba Aizaguirre, Juan Muñoz, Gorka Merino, Mikel Mendizabal eta Unai Calvo jokalariek.\nTxuri eta Puigcerda Donostiako Izotz Jauregian lehiatuko dira berriro larunbatean.\nAurreko denboraldian talde gipuzkoarrean jokatu zuen Luis Gimenezek gola sartu zion Txuriri


Auzipetuek erran dute EIPKren bide orriak urduri jarri dituela estatuak | Auzipetuek erran dute EIPKren bide orriak urduri jarri dituela estatuak – iparraldekohitza\nJokin Aranalde, Beñat Atorrasagasti eta Aitor Zubillaga euskal iheslari politikoek atxiloketa moldea eta haien kontrako euroaginduen “bitxikeria” salatu zuten atzo Baionan, Amaia Errekarte abokatuarekin batera.\nBeñat Atorrasagasti eta Jokin Aranalde atxilotu eta epailearen aitzinetik pasatu zituztelarik biharamunean, ez zen haien kontrako euroagindurik. Schengen-eko akordioetan oinarrituta atxilotu zituen Poliziak. Orandik Aranaldek ez du bere kontrako euroaginduaren berri; atxiloketak EIPKren bide orria estaltzeko ahalegina direla erran du.\nAmaia Errekarte abokatuak nabarmendu du euroagindu horietan aipatzen diren gaiak zaharrak direla eta torturapean lortutako adierazpenetan oinarritzen direla. Heldu den asteartean aztertuko ditu hiru kasuak Paueko auzitegiak.


Donostiako udako agenda kulturala: 500 jardueratik gora - Noticias de Gipuzkoa\nProgramazioak diziplina ugari biltzen ditu eta adin guztietako pertsonentzat pentsatuta dago\nsara ibarguren 10.06.2021 | 12:42\n2020ko Jazzaldian hartutako irudi bat. Gorka Estrada\n2020ko Jazzaldian hartutako irudi bat.\nDonostiako udako kultur denboraldiak 500 jarduera baino gehiago izango ditu aurten. Lehengo astean Hondalea jendaurrean aurkeztuta hasi zen eta irailaren amaiera arte, Zinemaldia arte, luzatuko da eskaintza. Hiruhileko honetan zehar, Osasunez gozatu lemapean, ohiko jai hitzorduak, irismeneko erakusketak, kaleko antzerkiak, kontzertuak eta jarduera ludikoak ospatuko dira hirian.\nGaur goizean Eneko Goia alkatea lan-bilera baten buru izan da Donostiako udaldiko aktore nagusiekin: Donostia Kultura, Jazzaldia, Hamabostaldia, Zinemaldia, Chillida Leku, Tabakalera, San Telmo Museoa, EHUko Uda Ikastaroak, Kutxa Kultur, Aquarium, Elizbarrutiko Museoa eta Kursaal. Bileraren ostean, elkarrekin adostutako eskaintza zabala aurkeztu dute Victoria Eugenia Antzokian. "Ez dizuet ezkutatzen, eta horrela esan dugu lehen izan dugun bileran, Kontxako estropadetara eta Euskal Jaietara festez osotasunean gozatzeko aukerarekin iristea gustatuko litzaigukeela", jakinarazi du Goiak.\nEkitaldi guztiak osasun-bilakaeraren ondorioz aldatzen ari den testuinguru batean egingo dira. Pandemiaren eboluzioaren arabera, "sorpresa" gehiago egon daitezkeela ere aurreratu dute. (Informazio honek jarraipena izango du aurki).


Bertsopaper lehiaketako sariak banatu dira | El Diario Vasco\nZumarragaBertsopaper lehiaketako sariak banatu dira\nSaridunak. Sari banaketa ekitaldia izan zen pasa den astelehenean, Zelai Arizti aretoan. / UZ BERTSO ESKOLA\nZumarraga eta Urretxuko eskoletako haurrek hartu dute parte, maila ezberdinetan banaturik\nEL DIARIO VASCO ZUMARRAGA. Miércoles, 22 mayo 2019, 07:53\nZumarraga eta Urretxuko eskolen arteko XXXII. bertsopaper lehiaketako sari banaketa ekitaldia izan zen pasa den astelehenean, Zelai Arizti aretoan. Lehiaketa honetan herriko eskoletako haurrek hartu dute parte, maila ezberdinetan banaturik. Ohi bezala, lan ugari jaso ditu epaimahaiak eta «azken urteetako bideari eutsiz, maila oso altua egon da eta ez da erraza izan sariak nori eman erabakitzea», diote antolatzaileek. Horren adibide, sari nagusiez gain aipamen berezi ugari banatu izana, inoiz baino gehiago gainera, aurtengo edizioan.\nHerriko bertsopaper lehiaketa honek ibilbide luzea du dagoeneko: aurtengoa XXXII. edizioa izan da. Betiko egiturari segiz, hiru maila ezberdinetan banatu da lehiaketa. A mailan LH 5. Eta 6. mailetako haurrek hartu dute parte eta jarritako gai bati bi bertso edo lau kopla idatzi behar izan dizkiote lehiakideek. Gaiak honela zioen: 'Urretxu-Zumarragan bizi den arranoa zara, herria asko aldatu da'. Maila honetan Oier Agirrezabal Pavon izan da irabazle. Bigarren saria Irene Ibarzabal Pozuetak irabazi du eta hirugarrena Maren Elgarresta Etxanizek. Maila honetan lan ugari jaso direnez (289 guztira) eta «maila oso onekoak horietako asko», epaimahaiak 17 aipamen berezi ere banatu ditu.\nB mailan (DBH 1 eta 2), parte hartzaileek bi bertso idatzi behar izan dituzte ondorengo gaiari erantzunez: 'Zure lagunei pentsatzen duzuna esatea erabaki duzu'. Maila honetan irabazle Aintziñe Maroto Mendizabalen lana izan da. Bigarren saria Ibai Badiola Intxaustik irabazi du eta hirugarrena Garazi Mendez Basabek. Maila honetan ere, 161 lan jaso direnez, aipamen bereziak banatu ziren, zehazki zazpi.\nMaila nagusiari dagokionez (DBH 3 eta 4), bost lan jaso dira, «maila onekoak bostak ere». Gaia librea zuten lehiakideek maila nagusian, eta Malen Badiola Intxaustiren lana izan da irabazle, «emakumezkoen futbolaren inguruko bertso sorta ederra aurkeztu ostean». Horrez gain, epaimahaiak 4 aipamen berezi banatu ditu, ondorengo egileentzat: Brandy Peñagarikano Rijo, Iune Gurrutxaga Matilla, Izaro Tores Lopez eta Maren Etxeberria Altzelai.\nJON PLAZAOLA EN EL ZELAI ARIZTI MIKEL SERRANO (CANDIDATO DEL PSE-EE): «La participación será uno de nuestros ejes transversales»


ELIKA Agricultura | Izurriteen Kudeaketa Integralerako (IKI) gidak, almendrondoak, artoa eta hezurdunen fruta-arbolak landatzeko 15/12/21 - ELIKA Agricultura\nBidaltze data 21 abendua, 2015\nNekazaritza, Elikadura eta Ingurugiroa Ministerioak (MAGRAMA) Izurriteen Kudeaketa Integratuari (IKI) buruzko hiru gida argitaratu ditu, almendrondoak, artoa eta hezurdunen fruta-arbolak landatzeko.\nArgitalpen horietan, kontrol kimikoen baliabideen ordezko neurri alternatiboak azaltzen dira, eta, horien bidez,asmoa da IKIei buruzko nekazaritza-ezagutza jendarteratzea. Gida hauek nekazaritza-ustiategietako nekazariak eta aholkulariak orientatzeko balio dute, eta pestiziden eraginak gutxitzeari eta landatzeko teknika alternatiboei buruzko Europako araudiaren helburuetako bat dira.\nGiden hasieran, Gaixotasunak eta Belar Txarrak IKIa behar bezala ezartzeko kontuan hartu behar diren ohar orokorrak jasotzen dira, eta, jarraian, eremu sentikorretarako eta naturaletarako neurri espezifikoak jorratzen dira. Halaber, estrategia-koadro bat ere badago, eta, hor, izurrite motak, prebentzio-neurriak, esku hartzeko uneak, neurri alternatiboak eta metodo kimikoak multzokatzen dira.\nAlderdi horiek guztiak fitxa batzuetan ere lantzen dira. Fitxa horiek hainbat argazkiz daude osatuta, eta izurrite bakoitzari buruzko informazioa jasotzen dute: deskribapena, sintomak, jarraibideak, aldi kritikoak eta landatzeko arriskuak.


Suancesen bikain - Sakana - Guaixe.eus\nGuaixe 2015-11-03 10:49\nMank-ek eta Barranka Txirrindulari Taldeak Besayako Bide Berdean antolatutako BTT ibilaldia arrakastatsua izan zen oso\nSakanako Mankomunitateak, Barranka Txirrindulari Taldearen laguntzarekin, urriaren 25ean BTT ibilaldia antolatu zuen Suancesen. Zehazki, Suancesetik abiatuta Besayako Bide Berdea osatzea zen erronka (42,5 km), zailtasun ertain-errazeko ibilbidea. Mank-eko kirol teknikari Amaia Gerrikagoitiak azaldu digunez, “aspaldiko jendetsuena izan zen ibilaldia, eta oso polita”. Ibilbidea osatu ondoren, txirrindulariek bertan bazkaldu zuten eta arratsaldean itzuli ziren Sakanara.\nSuancesekoa Barranka Txirrindulari Taldearekin Mank-ek elkarlanean antolatzen duten urteko lehen irteera izan zen. “Lehen bi izaten ziren, baina aurten maiatzean jarduera berria egin genuen Altsasun, BTT ibilbidea, jolasak eta jostailuen trukea, eta honela jarraitzeko asmoa dugu datorren urtean ere” gaineratu du Gerrikagoitiak.


Bederatzi kilometroko auto ilarak Irunen, Baionarako bidean | Politika | Berria\nEusko Jaurlaritzako Trafiko Zuzendaritzak jakinarazi duenez, bederatzi kilometroko auto ilarak sortu dira AP-8 errepidean Irunen (Gipuzkoa), Baionarako noranzkoan. Udako oporretako itzuleraz gain, G7koak Miarritzen (Lapurdi) egitekoak diren goi bileraren eraginez Poliziak ezarritako kontrolak ari dira buxadurak eragiten. Egunotan ere izan dira ilarak, baina puntu horretan zazpi kilometrokoak izan dira azken egunetako luzeenak.\nAutobidea saihesteko, beste errepide batzuk lehenetsi dituzte auto gidariek, eta Gi-636 errepidean ere sortu dira ilarak; arratsaldeko zazpietan, lau kilometrokoak izan dira buxadurak Irunen, Baionarako noranzkoan.\nBilera larunbatetik astelehenera bitartean izango da, Miarritzen, baina jada oztopoak eragiten ari da inguruko errepideetan. Horren harira, Nafarroako Gobernuak jakinarazi du 7,5 tonatik gorako ibilgailuak bihartik astelehen arratsaldera bitartean ezingo direla joan Nafarroatik Ipar Euskal Herrira, kamioiak ez daitezen errepidean pilatu.\nHiru linea, bertan behera\nGipuzkoako Foru Aldundiak jakinarazi du bihartik astelehenera bitartean bertan behera utziko dituela Lurraldebusen hiru linea: E-21 Hondarribia (Aireportua)-Donostia (AP-8), E-22 Hondarribia-Irun (CC Txingudi merkataritza gunea) eta E-28 Hondarribia (Ama Guadalupekoa)-Aireportua.\nRafaela Romero Mugikortasun diputatuak azaldu du G7koen goi bilerak sor ditzakeen eragozpenek ezinezko egiten dutela hiru linea horiek beren ibilbidea normal egitea. Horrez gain, trena lehenesteko eskatu dute, mugikortasun arazoek eragina izan dezaketelako beste autobus zerbitzu batzuetan.


naiz: agenda - Arditurri Eguna\nUztailaren 15ean Arditurri Eguna ospatuko dute Oiartzungo Arditurriko meatzaritza gunean, Aiako Harria natura parkean.\nGipuzkoako Parketxe Sareak eta Oiartzungo Udalak ekitaldiz beteriko egitaraua prestatu dute. 10:00etik 14:00etara meategiak doan bisitatu ahal izango dira.\nGainera, goizean zehar, tailer eta jolas dinamizatuetan parte hartzeko aukera egongo da Abaraxka ludotekako kideen eskutik eta argazki erakusketa berri bat izango da non Arditurriko meatzaritzaren azken urteetako irudiak egongo diren erakusgai.\nHorretaz gain, 10:30etatik 12:30ak arte haur-proba erronkak ospatuko dira eta 12:00etan, hainbat hegazti askatuko dira. Egunarekin jarraitzeko, 13:00etan, 2013an sortutako Emarri emakumezko taldeak giza-proba erakustaldia egingo du.\nArditurriko meatzaritza gunea


Gerri hori! — Gaztezulo\nGerri hori! https://www.gaztezulo.eus/albisteak/gerri-hori https://www.gaztezulo.eus/@@site-logo/logoa.png\nChanning Tatum aktoreak laster Wachowskitarren 'Jupiter Ascending' estreinatuko du.\nGure hezkuntza-sisteman, hizkuntzak, matematikak edota biologia gustuko dutenei zabalduko dizkiete gustuko ateak. Heziketa fisikoko klasean jauziak eta txiribueltak egitea plazer dutenei, ordea, "etorkizuna ziurtatzeko ganorazko zerbait" ikastea gomendatuko diete.\nGorputza espresabide dutenek bide malkartsuan egin beharko dute gurean aurrera. AEBetako hezkuntza-sistema ez dugu eredu jarriko, baina han bakoitzak bere bidea jarraitzeko laguntza gehiago duela ukaezina da; kirola edota dantza kasu.\nChanning Tatumek kirol beka batekin eman zuen High School-erako jauzia. Saskibaloian, beisbolean zein arte martzialetan zen trebea. Eta mutil gogor itxurak ez zion gerria mugitzea galarazten; US Weekly aldizkariaren arabera, Tatumek streaptease klub baten irabazten zituen sosak.\n2004an, baina, aktore prestakuntzan buru-belarri sartzea erabaki zuen. Eta 2005ean, Coach Carter filmean estreinatu zen; Samuel L. Jackson zen entrenatzailea, eta Tatum saskibaloi jokalaria. Ezagun, ordea, eskeletoa astintzen egin zen, Step Up (2006) dantza filmean. Hantxe ezagutu zuen Jenna Dewan egungo emaztea. Ordutik, akzioa eta erromantzea tartekatu ditu, G.I. Joe: The Rise of the Cobra (2009) eta Dear John (2010) kasu.\nNolakoa den bizitza. Kritikaren errekonozimendua Magic Mike (2012) lanarekin heldu zitzaion. Esperientziagatik agian? Gorputza musikaren erritmora biluzten zuen gaztearen paperean ezin sinesgarriago aritu zen. Laster, Wachowskitarren Jupiter Ascending estreinatuko du. Pena Bilboko sekuentzietan ez izana. Etorri balitz, bide batez, Mission: Impossible egin zezakeen: Zazpi kaleetako gauean barrari iltzatutako zozongiloak hartu eta gorputzari astinaldi eder bat ematea zer den erakutsi.\nIzena: Channing Matthew Tatum.\nJaiolekua: Alabama (AEB).\nBikotekidea: Jenna Dewan aktorea.\nFilm maiteena: The Goonies (Richard Donner, 1985).\nKolore gustukoena: Urdina.\nLagunik onena: Robert Hoffman aktorea.\nMaite du: Galtzontziloetan egotea.\nGorroto du: Aktore harroputzak.


2018/11/21 :: 10:56\nLapikoan dugun beste osagaietako bat EAEko hezkuntza akordioa da. Hezkuntza Sailak hezkuntza lege berri bat du ortzi-mugan, akordio bat gauzatu nahi du eragileen artean. LABek bat egiten du akordioaren beharrarekin, baita akordioa hori justifikatzen duten arrazoiekin. Bai, hezkuntzan paradigma aldaketa behar dugu, baina gakoa paradigma berri horren norabidean datza. Nagusiki hezkuntzan eskumen osoa, guztiaz erabakitzeko eskubideak izan behar du norabidea: hizkuntza ereduak gainditzeko, jangela eredu hezitzailea garatzeko, ikastetxeetako autonomian sakontzeko, segregazioari aurre egiteko, pedagogia eta ebaluazio eredu berria abian jartzeko, euskal curriculuma inplementatzeko, hezkuntza hezkidetzaileruntz urratsak emateko...


Nafarroari buruzko zikloari hasiera emateko, dokumentala - Leintz gatzaga - Goiena.eus\nNafarroari buruzko zikloari hasiera emateko, dokumentala\nImanol Beloki 2019-01-24 15:55\nDokumentaleko fotograma bat. Bipolar Creacion Audiovisual\nNafarroari buruzko zikloa antolatu dute Leintz Gatzagan, eta, egitasmoari hasiera emateko, urtarrilaren 28an, astelehenean, Atxorrotxeko gaztelua. Denboraren talaiatik dokumentala proiektatuko dute, Herri Liburutegian, 19:00etan.\nNabarralde fundazioak eta Hernani Errotzen elkarteak Atxorrotxeko eremua abiapuntutzat hartuz erabakigarria izan zen pasarte historiko bat berreskuratzeko asmoz egindako dokumentala da Atxorrotxeko gaztelua. Denboraren talaiatik. Hori horrela, Atxorrotxeko gazteluaren ingurua leku estrategikoa zela eta Nafarroako erresumaren baitan zuen garrantzia azpimarratu dute lan horretan. Dokumentalaren helburua da 1200eko gaztelarren konkistaren aurreko Gipuzkoaren eraketa azaltzea.\nHorretarako, Jose Luis Orella –Erdi Aroko Historian katedraduna–, Iñaki Sagredo –historialari eta arkeologoa eta Atxorrotxeko indusketak koordinatzen aritu dena– eta Beñi Agirre –historialaria– elkarrizketatu dituzte, besteak beste.\nIkus-entzunezkoa proiektatzeaz batera, lanaren egile eta protagonistetako bat, Beñi Agirre historialaria, bertan izango da, bertaratzen direnen galderak erantzuteko eta lanaren nondiknorakoak azaltzeko.\nZikloaren bigarren saioa\nNafarroari buruzko zikloari jarraipena emateko, otsailaren 11rako beste saio bat antolatu dute. 19:00etan, Martin Ttipia elkartekoek hitzaldia emango dute Herri Liburutegian, Nafarroa euskal estatua. Baina… zer dela-eta, Erdi Aroko kontu bat 2019an? izenburupean.